Neçə rayonumuz 100 % qazlaşdırılıb? - Azəriqaz-dan AÇIQLAMA » www.STIMULXEBER.az\nNeçə rayonumuz 100 % qazlaşdırılıb? - Azəriqaz-dan AÇIQLAMA\n“Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı” və “Azərbaycan Respublikası regionlarının 2019-2023-cü illərdə sosial-iqtisadi inkişafı Dövlət Proqramı”nın icrası çərçivəsində bölgələrdə qazlaşdırmaya dair bir sıra mühüm addımlar atılıb.\n“Azəriqaz” İstehsalat Birliyinin həyata keçirdiyi genişmiqyaslı layihələr ilə 15 şəhər və rayonda (Gəncə, Mingəçevir, Naftalan, Sumqayıt və Şirvan şəhərləri, Abşeron, Ağdam, Ağstafa, Balakən, Beyləqan, Biləsuvar, Füzuli, Hacıqabul, Qazax və Ağsu rayonları) qazlaşma səviyyəsi 100 faizə çatıb.\n“Azəriqaz”dan bildirilib ki, Yevlax, Bərdə, Kürdəmir, Tərtər, Ucar, Goranboy və Zərdab rayonlarında yaşayış məntəqələrinin sayına görə qazlaşma səviyyəsi 90 faizi ötüb. Bundan başqa işğaldan azad olunmuş Cəbrayıl rayonunun Cocuq Mərcanlı kəndi təbii qazla tam təmin olunub. Hazırda Bakıda 22 yaşayış məntəqəsinin qazlaşdırlması tədbirləri davam etdirilir. Bölgələrdə isə bu il üçün 33 şəhər və rayonda 13 qəsəbə və 23 kəndin, eləcə də, 26 yeni yaşayış massivinin qazlaşdırılması nəzərdə tutulub. Onlardan 21 məntəqədə açılış baş tutub, 34 yerdə isə işlər tam başa çatdırılıb, istismara hazırdır. Hal-hazırda ölkədə qazlaşdırma səviyyəsi ümumilikdə 96 %-ə yaxınlaşır.


Azad Söz - Obama: “O liderlər ki, konstitusiya dəyişirlər…”\nYou are here : Azad Söz » BAŞ XƏBƏRLƏR, İnsan haqları, Ölkə xəbərləri » Obama: “O liderlər ki, konstitusiya dəyişirlər…”\nObama: “O liderlər ki, konstitusiya dəyişirlər…”\nPublished On Bazar, Oktyabr 02, 2016 By admin. Under: BAŞ XƏBƏRLƏR, İnsan haqları, Ölkə xəbərləri. ABŞ prezidenti BMT tribunasından deyib ki, onların arasında “bizim bəzi dostlarımız da var”.\nAmerika prezidenti Barack Obamanın 2015-ci il Sentyabrın 29-da BMT Baş Assambleyasındakı çıxışı bir neçə dəfə alqışlarla müşayiət olunub. Belə alqışlardan biri də onun reqlamenti üç dəfə aşan çıxışının sonunda səslənib.\nGüclü liderlər kimi George Washington və Nelson Mandelanı misal gətirən ABŞ lideri deyib ki, bu adamlar güclü demokratik təsisatların qurulmasını daimi hakimiyyət hərisliyindən üstün tutublar.\n« Gələcək Hollandiya kraliçası 18 yaşından gündə 4 min avro qazanacaq\nBu gün Roma Papasının Azərbaycana səfəri başlayır /yenilənib/ »


Təslimiyyət qəhrəmanı Həzrəti Səid ibn Zeyd (r.a.)\nTarix: 30.05.2013 | Bu məqalə 2. 782 dəfə oxunub.\n“Aşərəi Mübəşşərə” – Cənnətlə müjdələnənlərdən biri də Həzrəti Səid ibn Zeyddir. Həzrəti Ömərlə bir neçə nöqtədən qohumluq əlaqəsi vardı. Hz. Ömərin həm əmisi oğlu, həm də bacısı Fatimənin əri idi. İslama ilk daxil olanlardandı. Bir rəvayətə görə müslüman olanların on beşincisidir. Müslüman olandan sonra o vaxt hələ imanla şərəflənməmiş, qəlb gözü İslam nuru ilə işıqlanmamış Hz. Ömərin qəzəbinə tuş gəlmişdi.\nHz. Səid saf bir ailəyə mənsubdur. Atası Zeyd Əfəndimizə (s.a.s.) risalət nuru gəlmədən əvvəl tövhid inancını qəbul edən haniflərdən olmuşdur. Özündən əvvəl atası haqqında danışıb tanıtmağımız lazımdır. Anası, Fatıma binti Bacədir.\nBir nəfərlik ümmət\nAllah Rəsulunun (s.a.s.) onun haqqında “təkbaşına bir ümmət” adını layiq gördüyü bu adam kimdir? Əvvəlcə onu tanıyaq. Beləcə Hz. Səidin necə bir evdə böyüyüb boya-başa çatdığını, doğulan gündən haqq adamı olduğunu daha asan dərk edə bilərik.\nHz. Səidin atası Zeyd b. Amr b. Nüfeyl təmiz bir fitrətə sahib insan idi. Qövmünün batil inancına heç qarışmamış, bütlərə etiqad etməmişdi. Hətta bütlərin adına kəsilmiş qurban ətindən yemir və bu fikrini ətrafına təlqin etməkdən çəkinmirdi.\nHəyatı haqqında çox məlumatımız olmasa da, əldə olan bilgiyə görə maraqlı bir insan olmuşdur. Qövmünün dini yaşayışını bəyənməmiş, həmişə Haqq dini axtarmışdır. Davamını Hz. Ömərin böyük oğlu Hz. Abdullahdan dinləyək: “Zeyd, cavanlığında dinləri araşdırmağa çıxmış, Şamda rast gəldiyi musəvilər öz dinlərini ona öyrətməyə başlamışlar. Zeydin onların inancı ilə bağlı verdiyi suallara: “Bizim dinimizi qəbul edərsən, bizim üzərimizdəki qəzəbdən sən də öz payını alarsan”, – şəklində cavab vermişlər. Zeyd isə buna cavab olaraq: “Mən Allahın qəzəbindən qaçıram”, – deyərək musəviliyi qəbul etməmişdir. Xristianlar da onun sorğularına eyni ilə musəvilər kimi cavab vermiş və ona Allahın lənəti və qəzəbindən payına düşəni götürmək lazım gəldiyini bildirmişlər. Hal belə olduqda O da hər iki dini qəbul etmək fikrindən də əl çəkir”. Dönə-dönə soruşub təkid edəndən sonra o dinlərin alimləri Hz. İbrahimin dini olan hənifliyi tövsiyə edirlər. Xeyli sonra Zeyd Kəbəyə söykənəcək, küfr və cahilliq içində üzən qövmünə baxaraq belə deyəcəkdir: “İçinizdə tək muvahhid (Allahın təkliyini qəbul edən) mənəm”.\nZeydin muvahhidliyi təkcə sözdən ibarət deyildi. Çünki bunu əməllərində göstərmişdir. Məsələn, heç vaxt içki içməmişdir. Qız uşaqlarının diri-diri basdırıldığı cahiliyyə dövründə rast gəldikcə qızları atalarından almış, böyütdükdən sonra da: “İstəsən, qızını ala bilərsən”, – demişdir.\nBelə bir mühitdə böyümüşdür Hz. Səid. “Allahım! Sənə necə ibadət etmək lazım gəldiyini bilmirəm. Bilsəydim, elə ibadət edərdim”, – deyə yalvara-yalvara dua edən bir atanın iniltilərinə şahid olmuşdur. Qulaqlarında Haqqın səsi ilə böyüyən Hz. Səid Rəsuli-Əkrəmi (s.a.s.) görüncə o saat iman etmiş, atasının axtarsa da, əldə edə bilmədiyi məqamı qazanmışdır. İman etdikdən sonra Allah Rəsulunun (s.a.s.) yanına gəlib atası haqqında danışmışdır. Onun dediklərini Allah Rəsuluna (s.a.s.) nəql edən Hz. Səid atası üçün dua etməsini istəmişdir. Əfəndimiz də dua etmiş və “Onun təkbaşına bir ümmət olaraq diriləcəyi”, müjdəsi ilə Hz. Səidi sevindirmişdir.\nŞəmail və əxlaqı:\n* Uzun boylu, əsmər bədənli idi. Bədəni tüklü idi.\n* Həyatında bir çox dəyişikliklər və inqilablar görmüş, lakin heç bir vaxt zühd və təqvadan ayrılmamış və düzgünlükdən sapmamıştı. Abid, zahid, mələk sifətli bir şəxs idi. idarəçiliyə yanaşmamıştır\nAllah Rəsulu (s.a.s.) Məkkədə iman nurunu yaymağa başlamışdı. Amma küfrün qarşılığı da gəlməkdə gecikməmişdi. Gözləri və könülləri şölə saçan iman nurundan məhrum kimsələr də elə o dəqiqə əks hücumla möminlərə əziyyət verməyə başlamışdılar. Məkkə dövründə iman edən hər kəs bu işgəncədən nəsibini almışdır. Hz. Səid də bunlardan biridir. Həyatının o dövrü haqqında çox məlumat yoxdur. Yalnız özünün nəql etdiyi bir hekayə başına gələnlər barədə bizə bir işarət verir. İman etdiyi üçün Hz. Ömər tərəfindən çox kötəklənmişdir. O Ömər ki, iman edən cariyəsini yorulana qədər döydükdən sonra sərbəst buraxırdı. Deyəsən, Ömərə qohum olmaq elə də asan məsələ deyildi. Hz. Səid işgəncələrə dözmüş, səbir etmiş və öyrəndiklərini həyatına tətbiq etməyə çalışmışdır. Haqq işdə səbat etmənin meyvəsindən hələ dünyada ikən dadmışdır: Hz. Ömər onun evində müsəlman olmuşdur. Hadisə belə baş verir:


Ailə Həkimi-Robot işi: maşınlar tibb işçilərinin yükünü azaldacaq\nRobot işi: maşınlar tibb işçilərinin yükünü azaldacaq\nÜST-nın rəyinə görə, 2030-cu ildə qlobal tibb işçiləri çatışmazlığı 18 mln adam təşkil edəcək. Bir çox ölkələrdə problemin həlli robotların geniş istifadəsi və adamların rutin məsələləri yerinə yetirməkdən azad edilməsi ilə gerçəkləşir. COVID-19 pandemiyası elektron köməkçiləri daha da populyarlaşdırdı.\n“Reports and Data” hesabatına əsasən, yardımçı robot texnikasının dünya bazarı həcmi 2028-ci ildə 25,16 mlrd dollara çatacaq. Ortaillik artım sürəti 22,1% təşkil edəcək. Süni intellekt və robot texnikası sahəsindəki son nailiyyətlər, 5P beşinci nəsil rabitənin tətbiqi bazar gəlirini artıran amillərdir.\nRobotlar nə üçün istifadə olunur?\nTibbi xidmət robotları dərmanları, qidanı, sərfiyyat materiallarını çatdıra bilər, pasiyentləri diyrcəkli arabadan çarpayıya keçirə bilər, RZR yaxmaları götürə bilər, sualları cavablandıra bilər və s.\nSinqapurda sənaye robotlarının istifadəsi dünya üzrə ən yüksək səviyyədədir – 100 əməkdaşa görə 9 robot, amma onlar, əsasən, elektronika sektorunda istifadə olunur. Bununla belə, tibb kadrları defisiti ilə yanaşı, ölkənin səhiyyə sistemi üçün qocalan əhali və bir nəticə olaraq, xroniki xəstəlikləri olan pasiyentlər böyük problemə çevrilib. Dövlətin 65+ yaşlı əhalisi 2019-cu ildə 14%-dən növbəti onillikdə 25%-ə qədər artacaq.\nÜmumi profilli Changi General Hospital Sinqapur xəstəxanasında 1000 çarpayıya görə 50-dən artıq “cansız” əməkdaş “işə götürülüb”. Robotlar təmizliklə məşğul olur, yataq ağlarını və yeməkləri çatdırır, texniki xidmətə kömək edir, pasiyentlərin reabilitasiyasında iştirak edir, az hərəkətli pasiyentlərin yatağa uzandırılmasına kömək edirlər. İndi tibb bacıları bel ağrısından az əziyyət çəkir və pasiyentlərə keyfiyyətli klinik yardım göstərməyə diqqət yetirirlər. Changi klinikasında səkkiz istehsalçının robotları təmsil olunub. Məlum olub ki, onlar “yola getmir”, hardasa “həmkarı” ilə rastlaşdıqda tez-tez “donur” və dayanırlar. Bununla belə, qarşıya çıxan adamları və başqa maneələri rahatlıqla ötüb keçirlər. Bu məsələni xəstəxana proqram təminatının tətbiqi ilə həll edir ki, fərqli istehsalçının robotları təhlükəsiz razılığa gəlsin! Gələcəkdə xəstəxananın müdiriyyəti bu proqram təminatını robotların ümumi hərəkət orkestrovkasını yaxşılaşdırmaq məqsədi ilə istifadə etməyi planlaşdırır. Changi General Hospital süni intellektli əməkdaşlarından faydalanan yeganə xəstəxana deyil. İspaniyanın Badalona bələdiyyə xəstəxanasında və Barselonanın klinik xəstəxanasında robotlar pasiyentin palatasına məcməyidə yemək gətirir və müxtəlif maddiyyatın çatdırılması üçün istifadə olunur: dərmanların, tibbi ləvazimatların, qan nümunələrinin və s. Onlar seyflə təchiz olunub və açılması da yalnız müvafiq kodları bilən səlahiyyətli əməkdaşlara həvalə olunub. Xəstəxanada qeyd edirlər ki, elektron köməkçilərin sayəsində tibb personalının təkrarlanan iş yükü maksimal dərəcədə yüngülləşib və pasiyentlərə daha çox diqqət ayrılır. Bununla yanaşı, robotlar klinika daxilində infeksiyanın az yayılmasına kömək edir.\nLayihə işə salınarkən qarşıya çıxan əsas problem bu idi ki, müasir avtomatlaşdırılmış mobil robotların əksəriyyəti anbar və fabriklərdə xidmətə yönəlib və çoxlu insanlar olduğu dar xəstəxana dəhlizlərində hərəkət etmək qabiliyyətinə malik deyil. Lakin tərtibatçılar naviqasiyanı təkmilləşdirdi və cəmi iki aydan sonra məsələ həllini tapdı.\nRobotlar xəstəxana binasının altındakı təmir tunelləri şəbəkəsi ilə hərəkət edir, personal və pasiyentlərdə bərabər adi dəhlizlərdən, keçidlərdən və liftlərdən istifadə edir. Çatdırıcıların dörd təkəri və elektrik mühərriki var. Akkumulyatorlar fasiləsiz istifadə şərti ilə altı-səkkiz saatlıq işi təmin edir, tapşırıqlar arası isə robotlar dayanır və simsiz üsul ilə yüklənir. Dərman bölməsi 4°C temperatura qədər soyudulur və qapanır ki, dərmanları icazəsiz çıxarmaq mümkün olmasın. Robotun işinə kimsə müdaxilə etsə, o həyəcan siqnalı verir. COVID-19-un qəfil alovlanması dezinfeksiya robotlarının istifadəsinə təkan verdi. Hubey, Şanxay və Şandun şərq əyalətinin (Çin) xəstəxana və tibb mərkəzlərində belə xidmətçilər istismara verilmişdir.\nSentyabrda Avropa İttifaqı bir neçə ölkələrinə təmənnasız olaraq 200 ultrabənövşəyi vasitəsilə dezinfeksiya robotu göndərdi. 80 min avroluq qurğu 25 kvadrat metrlik sahəni təxminən 10 dəqiqəyə dezinfeksiya edir.\nTampins (Sinqapur) poliklinikasında xidmət göstərən robot Hiro nəinki otaqları UB-dezinfeksiya edir, eləcə də gələnlərin hərarətini ölçür, onlara istədikləri kabineti tapmağa kömək edir. Tech Navio analitik şirkətin məlumatlarına görə, 2021-ci ildən 2025-ci ilə qədərki dövrdə xəstəxanalar üçün nəzərdə tutulmuş təkcə logistik robotların dünya bazarı 16,77% ortaillik templə artacaq. Bu müddət ərzində artım təxminən 700 mln dollar təşkil edəcək.\n48 PAYLAŞ |


Ballistic Stretching Vs. Statik uzanma - Məlumat - 2022\nBallistic Stretching Vs. Statik uzanma\nƏn çox yayılmış fəaliyyət əvvəli istiləşmə qaydalarından ikisi olan ballistik və statik uzanma əslində məşqlərinizə, oyunlarınıza, təcrübələrinizə və ya matçlarınıza zərər verə bilər. Hər ikisi də əzələlərinizi azaldır və yaralanma riskini artırır. Balistik uzanma ilə əlaqəli qısa sıçrayışların qarşısını almaq və uzun müddət davam edən statik uzanmalara qənaət, fəaliyyətinizi və fitnessinizi yaxşılaşdırmağa kömək edir.\nBallistic uzanma əzələlərinizi rahat hərəkət aralığından bir qədər keçmiş olaraq təkrarlanan, sürətli hərəkətlər edərkən meydana gəlir. Bir nümunə, ayaq barmaqlarına toxunmaq və barmaqlarınızın uclarını ayaqqabıdan və ya yerdən çıxarmaq üçün əyilmək olardı.\nStatik uzanma həm də əzələlərinizi rahat hərəkət aralığından keçmiş bir vəziyyətdə keçməyinizi tələb edir, əksinə bu uzanmanı tez bir şəkildə geri çəkmək əvəzinə, 20-30 saniyə sabit tutursunuz. Dartdığınız müddətdə uzanan yerinizi daha bir neçə santimetrdan əvvəl irəliləməyə davam edə bilərsiniz. Sizi özünüzdən daha incə hərəkət edən bir tərəfdaşla statik uzanmalar edə bilərsiniz. Məsələn, arxa üstə uzanarkən bacakınızı bacardığınız qədər başınıza qaldırın. Bacakınızı bacardığınız qədər hərəkət edərkən, bir ortağınızın əlini ayağınıza qoyun və dayanmağı söyləyənə qədər yavaşca ayağınızın başınıza doğru irəliləməsinə davam edin.\nStatik uzanma, fiziki fəaliyyət zamanı qısaldıqdan sonra əzələlərin uzanmasına kömək edir. Bu, sonrakı fəaliyyət üçün elastikliyi inkişaf etdirməyə kömək edir və bəzi insanlara gərgin fiziki fəaliyyətdən sonra daha az ağrı hiss etməyə kömək edir. Amerikan İdman Tibb Kolleci kimi təşkilatlara görə, ballistik uzanmanın təhlükələrini üstün edən bir az və ya heç bir dəyəri yoxdur.\nStatik uzanma əzələlərinizi müvəqqəti olaraq azaldır, gücünüzü və şaquli sıçrayışınızı 15 dəqiqə və ya daha uzun müddətə azaldır. Məşqdən əvvəl statik uzanma da əzələ ağrılarını və zədələnmə riskinizi artıraraq məşq etməməyiniz lazım olduğuna dair bir siqnal göndərə biləcək ağrıları rahatlaşdıra bilər. Ballistik uzanma da fəaliyyətdən əvvəl təkrar uzanaraq əzələlərinizi azaldır və hərəkətlərin yüksək sürəti səbəbiylə çox uzanmağa, bəlkə bir əzələni yırtmağa və ya sıxmağa səbəb ola bilər.\nFiziki fəaliyyətdən əvvəl müxtəlif yerlərdə intensiv dinamik hərəkətlər, məsələn yerində qaçış, qol dairələri, atlama və atlama jakları ilə istilənin. Bu, əzələlərinizi istiləşdirir və onlara qan axını artırır. Məşqlərinizi statik uzanma ilə bitirin və elastikliyi artırmaq üçün məşq etmədiyiniz günlərdə uzanan hərəkətlər edin.\nSürətli təlim metodları\nMenopozdan sonra necə tonlanır?\nSubscapularis'i Qapı Çərçivəsində uzatmaq\nİnsulin sürüşmə miqyası nədir?\nLakrosse üçün forma almaq üçün yaxşı məşq\nCopyright 2022 \_ Ballistic Stretching Vs. Statik uzanma...


2-otaqlı yeni tikili, Yasamal r., 59 m - elanlar Bakida alqi satqi - Tezbazar.az\nElan kodu: 581139\nYasamal rayonu yeni yasamal qəsəbəsi M.Xiyabanı kuçəsində yerləşir 14 mərtəbəli binanın kuçəsində yerləşir. 1 otaqdır 2 otaqa duzəldilib, konbi, su və işıq çəkilib. Yel çəkəndir , şəhər baxışı var , həmdə həyətə baxır, orta bulokdur. Binada 99% yaşayış var, qaz vər.\nev alqi satqisi turlar avia biletler kombi ustasi ev temiri geyimler samsun galaxy note edge qiymeti kosmetika ismayilli torpaq sahesi maxi24 az.com sebet.az turlar.az kondisioner ustasi iphone 5 teze samsung galaxy grand 2 teze qiymeti teze sensor telefon qiymetleri infiniti fx35 ford tranzit


Çevriliş cehdinde istifade edilmiş 2 helikopterin yeri belli deyil – "Hürriyet" - Azadliq Xeber\nÇevriliş cehdinde istifade edilmiş 2 helikopterin yeri belli deyil – “Hürriyet”\nÇevriliş cəhdində istifadə edilmiş 2 helikopterin yeri bəlli deyil - “Hürriyet”\n19.07.2016 / 10:37 xeber –\nTürkiyədə hərbi çevriliş cəhdində istifadə edilən 2 ədəd hərbi helikopterin harada olduğu hələ də məlum deyil.\nAPA-nın xəbərinə görə, bunu “Hürriyet” qəzetinin yazarı Əbdülqadir Selvi bildirib.\nƏ. Selvi yazıb ki, iyulun 17-dən 18-nə keçən gecə havaya qalxan iki hərbi helikopter Marmaris istiqamətindəki meşəlik əraziyə doğru uçub. Helikopterlərin haradan qalxdıqları və haraya endikləri bəlli deyil. Onların hərbi çevriliş cəhdi baş verən gecə prezident Rəcəb Tayyib Ərdoğanın qaldığı otelə hücumda iştirak edən və daha sonra meşəyə qaçan 25 nəfərlik qrupu xilas etmək üçün həmin əraziyə uçduqları güman olunur.\nHazırda helikopterlərin və əsgərlərin axtarışı davam etdirilir.


30 Sentyabr 2021 - Cümə axşamı 18:12 96 nəfər oxuyub\nİslamafobiya başqa bir zərərli fenomendir və biz ona qarşı birgə mübarizə aparmalıyıq.\n"Xəbər365" xəbər verir ki, bunu Pakistanın baş naziri İmran Xan BMT Baş Assambleyasının 76-cı sessiyasına 24 sentyabr 2021-ci il tarixində ünvanladığı bəyanatda deyib.\nBaş nazir bildirib ki, ABŞ-da 11 sentyabr terror hücumları sonrası terrorizm bəzi dairələr tərəfindən islam dini ilə əlaqələndirildi. Bu da özlüyündə sağçı, ksenofobik, şiddətə yönümlü milliyətçilər və terrorist gruplar tərəfindən müsəlmanların hədəfə alınmasını artırdı: "BMT Qlobal Terrorla Mübarizə Strategiyası ortaya çıxan bu cür məsələləri təhdid kimi tanımışdır. Arzu edirik ki, Baş Katibin hesabatı islamafob və sağçı ekstremistlərin yeni terrorizm təhdidlərinə diqqət yetirəcəkdir".\nİ.Xan, həmçinin təəssüflə qeyd edib ki, dünyanın insan haqlarının pozulmasına yanaşması ədalətli deyildir və əsasən “seçici” prinsipə əsaslanır. Geosiyasi faktorlar, və ya korporativ və kommersiya maraqları güclü dövlətləri məcbur edir ki, onlara “bağlı” olan dövlətlərin hərəkətlərinə göz yumsunlar.\nBaş nazir, eyni zamanda vurğulayıb ki, dünya Covid-19, iqtisadi böhran və iqlim dəyişikliyi problemləri ilə üzləşməkdədir. Virus və qeyri-müəyyən hava şəraitinin səbəb olduğu fəlakətlər xalqlar və millətlər arasında fərq qoymur: "Qarşılaşdığımız ümumi təhlükələr bəynəlxalq sistemin nə qədər kövrək olduğunu üzə cıxarmaqla yanaşı, həm də insanlığın birliyinə vurğu edir: "Pakistan Covid-19 pandemiyasının yayılmasının qarşısını ala bilmişdir. Bizim planlı “ağıllı qapanmalar” strategiyamız insanların həyatını qorumaq və iqtisadiyyatı canlı saxlamağa kömək etmişdir".\nO, əlavə edib ki, Pakistan digər qonşuları ilə olduğu kimi, Hindistanla da sülh olmasını arzu edir. Lakin, cənubi Asiyada dayanıqlı sülhün əldə edilməsi BMT Təhlükəsizlik Şurasının qətnamələri əsasında Cammu və Kəşmir münaqişəsinin həllindən asılıdır. Və bu həll prosesində Kəşmir xalqının istəkləri də nəzərə alınmalıdır.\nİslamafobiya, ilə, birgə, mübarizə, aparmalıyıq, -, İmran, Xan,


Özünü axtarış yollarında » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nÖzünü axtarış yollarında\n26 Dekabr 2019, 13:30 3466\nBir il bundan öncə teatrşünas Nigar Pirimova məndən müsahibə almaq üçün çalışdığım Azərbaycan Dövlət Mədəniyyət və İncəsənət Universitetinə gəlmiş, götürdüyü müsahibəni 2018-ci ilin dekabrında "Kaspi” qəzetində və "Teatro.az” saytında dərc etdirmişdir. Jurnalistin ilk sualı belə idi: – Fikrət müəllim, həyat yolunuzu qısa danışardınız... Mənim də cavabım belə idi: – Nə deyim, məktəbi bitirib Teatr İnstitutuna daxil oldum... - Sonra mən öz tələbəlik illərimdən, müəllimlərimdən, tələbə yoldaşlarımdan, özümün rejissorluq, az da olsa, aktyorluq, ən əsası da, pedaqoji fəaliyyətimdən, sənət baxışlarımdan danışmışam. Qeyd etmək istərdim ki, bu illər maraqlı yaradıcılıq və pedaqoji işlərlə, axtarışlarla zəngin idi... Bəlkə ona görə teatrşünas müsahibəyə bu başlığı vermişdir: – "Yaradıcılıqla yaşayan insan həmişə maraqlı olur”.\nBəli, 17 yaşından sonrakı həyat yolu... Bəs ondan qabaqkı illər necə oldu? Axı, məhz bu illərdə insanın dünyagörüşü, xarakteri formalaşır və bunların əsasında o öz sənət seçimini, gələcək həyat yolunu müəyyənləşdirir. Bu seçimdə yanlışlıq, səhv olsa, insan bütün gələcək həyatını daxili narahatlıq, narazılıq, yaxud ən çox rast gəldiyimiz laqeydlik, biganəlik hissləri ilə keçirməyə məhkum olur. Sevmədiyin bir insanla ailə qurub yaşamaq kimi...\nBu baxımdan yanaşaraq, müsahibəni tamamlamaq məqsədilə mən özümün ali məktəbə qədərki həyat yoluma nəzər yetirmək qərarına gəldim...\nMənim uşaqlıq illərim respublikamızın cənub bölgəsində - Yardımlı və Masallıda keçmişdir. Orta məktəbin ilk 4 sinifini də Masallıda oxumuşam. Atam Daxili İşlər Nazirliyinin əməkdaşı olduğundan onu işləmək üçün respublikamızın müxtəlif rayonlarına göndərirdilər. Ona görə də ailəmiz – ixtisasca həkim olan anam və yaşca ən böyüyü olan biz, üç qardaş – atamın ezam olunduğu yerlərdə yaşamalı olurduq. Bu gün mən bu zonanın gözəl təbiətini, təmiz havasını, dağ-meşə yollarını, cığırlarını, çaylarını, məşhur İstisu bulağını, ən əsası isə, saf qəlbli, sadiq insanlarını, özümün ilk müəlliməmi, bədii ədəbiyyata məndə maraq oyadan Antonina Dmitriyevanı xoş duyğularla xatırlayıram.\n1954-cü ildə ailəmiz Bakıya qayıtmış və mən təhsilimi şəhərimizin 18 nömrəli məktəbində davam etdirmişəm. Məktəb təhsili ilə yanaşı mən bu illərdə böyük maraq və həvəslə müxtəlif dərnəklərə getmişəm. İlk getdiyim dərnək foto dərnəyi olub, mən özümün "Lyubitel” fotoaparatı ilə çoxlu şəkillər çəkmişəm, hətta evimizdə valideynlərim mənim üçün kiçik fotoguşə yaratmışdılar, burada mən çəkdiyim fotoları kağıza köçürürdüm, bununla da kadr qurmağı, insan portretlərini yaratmağı öyrənirdim.\nSonra getdiyim dərnək idmanla bağlı idi. "Dinamo” idman cəmiyyətində klassik güləş seksiyasına getmişəm və burada da uğur qazanmışam. Yeniyetmələr arasında Bakı çempionatında qalib olmuşam.\nNövbəti getdiyim dərnək şahmat seksiyası olub. Burada da böyük maraqla məşğul olmuşam, hətta şahmat dərəcələri də qazanmışam, dünyanın ən güclü şahmatçılarının oyunlarını, yarışlarını diqqətlə izləmişəm.\nUşaq yaşlarından musiqiyə böyük həvəsim olduğuna görə hələ Masallıda yaşadığım vaxtlarda tar dərnəyinə getmişəm, sonra bu işi Bakıda, Pionerlər sarayında davam etdirmişəm. 1959-cu ilin may ayında SSRİ-nin paytaxtı Moskvada Azərbaycan ədəbiyyatı və incəsənəti ongünlüyü – dekadası keçirilirdi və bu mötəbər tədbirdə respublikamızın ən görkəmli, tanınmış sənətkarları ilə yanaşı tarzən kimi üzvü olduğum Pionerlər sarayının "Cücələrim” ansamblı da iştirak edirdi. Biz 10 gün ərzində Moskvanın müxtəlif konsert salonlarında, məhşur Sütunlu zalda, nəhayət dekadanın yekununda Böyük Teatrın səhnəsində çıxışlar etmişdik.\nMusiqiyə olan sevgim bundan sonra məni fortepianoda çalmağa yönəltdi. Məsələ burasında idi ki, kiçik qardaşım Namiq onillik musiqi məktəbində fortepiano sinfində oxuyurdu və mən hər gün onun ifasında dünya klassik fortepiano musiqi nümunələrini dinləyib, dərin məftunluq hissləri keçirirdim. Bu məftunluq o dərəcəyə gəlib çatmışdı ki, qətiyyən pianoda çalmaq təcrübəm olmadan, heç notu da bilmədən, qardaşımdan təkidlə xahiş etdim ki, mənə pianoda ən çox xoşladığım əsərləri çalmağı öyrətsin. O da xahişimi rədd etmədi və başladım yavaş-yavaş öyrənməyə. Bir vaxt sonra mən artıq dünya klassik musiqi nümunələrinin bəzilərini ifa etməyə başladım. Bunların arasında L.Bethovenin "Aylı sonata”, A.Mendelsonun "Sözsüz mahnı”, hətta P.Çaykovskinin 1 nömrəli fortepiano konsertindən böyük bir hissə var idi. Əlbəttə, mənim texniki imkanlarımın məhdud olması ilə qəlbən bu musiqini duymağım arasında böyük bir təzad var idi, lakin bu musiqinin məftunedici təsiri altında bu təzada çox əhəmiyyət vermirdim.\nBir pianoçu kimi fəaliyyətim sonralar Teatr İnstitutunun tələbəsi olduğum illərdə də davam etmişdir. O vaxt institutumuzun bir neçə tələbəsi birləşərək kiçik bir estrada ansamblı – kvintet yaratdıq (akkordeon, gitara, klarnet, fortepiano və zərb alətləri) və mən bu kvintetdə pianoçu kimi çıxış edirdim. Bizim çox istedadlı gənc solistlərimiz, müğənnilərimiz var idi, bunların arasında bir kursda oxuduğum tələbə yoldaşım, bugün tanınmış estrada müğənnisi Yalçın Rzazadə də var idi. Bizim ansambl tez-tez şəhərimizin müxtəlif konsert səhnələrində uğurlu çıxışlar edirdi, hətta Şamaxı və Ağsu rayonlarına qastrollarımız da olmuşdu.\nMənim lap uşaq yaşlarından başlayaraq bugünə qədər davam edən, tükənməyən marağım bədii ədəbiyyatla bağlıdır. Bədii ədəbiyyat oxucuya, ilk növbədə, insanın varlığını, onun mahiyyətini, həyatını, arzu-istəklərini, yanlışlıqlarını, qəhrəmanlığını konkret nümunələr əsasında göstərir. Ədəbiyyatın məhz bu mahiyyətinə əsaslanaraq teatr və kino sənətləri yaşayırlar və insanların marağını özlərinə cəlb edə bilirlər. Yeri gəlmişkən, onu qeyd edək ki, bu sənətlərin uğuru və uğursuzluq halları çox vaxt bu həqiqəti unutduqlarından irəli gəlir. Belə ki, uğursuz tamaşa, yaxud film alınırsa, bunun iki əsas səbəbi olur. Birincisi, dramaturji əsər zəifdir və onu heç bir rejissor və aktyor xilas edə bilməz. İkincisi, dramaturji əsər güclüdür, zəngindir, lakin rejissor və aktyorlar onun məzmununu görə və aça bilməyiblər.\nBütün insanlar kimi, mənim də gənclik illərimdə sevimli bədii əsərlərim, obrazlarım var idi. Bu sevgi bütün ömrüm boyu mənimlə yaşamışdır. Burada mən, ilk növbədə, qəlbən mənə yaxın bədii obrazları xatırlamaq istərdim. Bunlar Yevgeni Oneqin /A.Puşkin – "Yevgeni Onegin”/, Peçorin /M.Lermontov –"Zəmanəmizin qəhrəmanı”/, Bazarov /İ.Turgenev – "Atalar və oğullar”/, Andrey Bolkonski /L.Tolstoy – "Hərb və sülh”/, Verter /İ.Höte – "Gənc Verterin iztirabları”/ bədii obrazlardır. Mən bu obrazlarla özümün dərin bağlılığını qəlbən duymuşam. Onların keçirdikləri hissləri, iztirabları anlamışam. Bu əsərlərdə toxunulan əsas problem – insan və cəmiyyət, onun taleyi, həyatda yeri – hər zaman aktual olduğundan hər bir oxucunu düşünməyə vadar edir.\nBəs, teatr sənəti ilə tanışlığım və ünsiyyətim necə başlamışdır. Hələ uşaq yaşlarında, Masallıda yaşadığımız zaman oradakı həvəskar aktyorların çıxışlarını izləyərək teatr sənətinə, onun sehirli cazibəsinə vurulmuşdum, hətta yaşadığımız evin yarımzirzəmisində həmyaşıd dostlarımla müxtəlif səhnəciklər hazırlayıb oynayırdıq, mən özüm isə bu işin təşkilatçısı və belə demək mümkünsə, rejissoru idim.\nProfessional teatrda ilk gördüyüm tamaşa isə 1954-cü ilin yanvarında olmuşdur. Valideynlərim məni Azdramaya Sabit Rəhmanın pyesi əsasında rejissor Adil İskəndərovun hazırladığı "Nişanlı qız” tamaşasına aparmışdılar. Mən ilk dəfə olaraq səhnədə milli teatrımızın görkəmli sənətkarlarını gördüm. Bunlar – Hökumə Qurbanova, Barat Şəkinskaya, Ağasadıq Gəraybəyli, Əli Zeynalov, İsmayıl Osmanlı, Məlik Dadaşov, nəhayət, qüdrətli korifey aktyorumuz Mirzəağa Əliyev və başqaları idilər. Bu teatrda həmin günlərdə gördüyüm ikinci tamaşa Lope de Veqanın pyesi əsasında rejissor Tofiq Kazımovun hazırladığı "Sevilya ulduzu” tamaşası idi. Bu tamaşada da İsmayıl Dağıstanlı, Nəcibə Məlikova, Ağadadaş Qurbanov, Həsənağa Salayev, Hacıməmməd Qafqazlı, Müxlis Cənizadə, Məlik Dadaşov və başqa sənətkarları gördüm. Hər iki tamaşanın sehirli cazibəsi məni həmişəlik teatr sənətinə möhkəm şəkildə bağlamışdır və bundan sonra mən teatrlarımızın daimi tamaşaçısı oldum. Hələ məktəb şagirdi olduğum illərdə Azdramada gördüyüm tamaşalar bunlar idi – "Atayevlər ailəsində” /İ.Əfəndiyev/, "Göz həkimi” /İ.Səfərli/, "Vaqif” /S.Vurğun/, "Şeyx Sənan” /H.Cavid/, "Türkiyədə” /N.Hikmət/, "1905-ci ildə” /C.Cabbarlı/, "Prokurorun qızı” /Y.Yanovski/, "Xanlar” /S.Vurğun/, "Eşq və intiqam” /S.S.Axundov/, "Uzaq sahillərdə” /İ.Qasımov və H.Seyidbəyli/, "Fərhad və Şirin” /S.Vurğun/, "Almaz” /C.Cabbarlı/, "Otello” /V.Şekspir/. Onu da qeyd etmək istərdim ki, gördüyüm bu tamaşaların proqramlarını bu günə qədər əziz xatirə kimi qoruyub saxlamışam. Əlbəttə, bu illərdə Bakıda fəaliyyət göstərən digər teatrların da – Opera və Balet, Rus dram , Gənc tamaşaçılar teatrlarının tamaşalarını görmüşəm, lakin Azdrama mənə daha yaxın və doğma idi.\nƏlbəttə, mənim yeniyetməlik və gənclik illərimdə təkcə teatr sənəti vasitəsilə mənəvi qidalanmaq işim məhdud çərçivəyə sığmış halda idi, çünki biz yalnız milli teatrımızın məzmun və estetik meyarlarını seyr edə bilirdik. Belə bir vəziyyətdə bizim köməyimizə xilaskar kimi dünya kinematoqrafı gəlirdi. Biz məhz kino vasitəsilə qüdrətli, yüksək sənət nümunələrini, rəngarəng, zəngin ssenari, rejissor, aktyor işlərini görürdük və heyrətlənirdik. Kino sənətinə məftunluğum səbəbindən mənim 16 yaşım tamam olduqda, pasport alandan sonra Azərbaycanfilm kinostudiyasında operator köməkçisi vəzifəsinə işə düzəldim və 1959-cu ilin iyul-avqust aylarında "Əsl dost” filminin çəkiliş heyəti ilə Xaçmaz rayonunun Yalama zonasına yollandım. Burada mən filmin rejissoru Tofiq Tağızadə, operator Rasim Ocaqov, aktyorlar Nadir Şaşıqoğlu, Tamilla Ağamirova, Müxlis Cənizadə və başqa sənətkarların yaradıcılıq proseslərini yaxından izləmək imkanı qazandım. Sentyabr ayında biz Bakıya qayıtdıq və kinostudiyanın çəkiliş pavilyonlarında işimi davam etdim. Gündüzlər işlədiyimə görə orta məktəbin axırıncı – 10-cu sinfini axşam məktəbində davam etdirməli oldum. Beləliklə mən gündüzləri işləyirdim, axşamları isə məktəbdə oxuyurdum. İşlədiyim bu bir il ərzində operator köməkçisi vəzifəsində kinostudiyada bu dövrdə çəkilən "Səhər”, "Onu bağışlamaq olarmı” və qısametrajlı "Mateo Falkone” bədii filmlərinin çəkilişlərində iştirak etmişəm. Yaradıcılıq işlərini izlədiyim sənətkarlar bunlar idi – rejissorlar Ağarza Quliyev, Tofiq Kazımov (o, bir müddət teatrdan ayrılmış və "Səhər” filmində ikinci rejissor kimi çalışmışdı), Rza Təhmasib, Tofiq Tağızadə, aktyorlar Ələsgər Ələkbərov, Hökumə Qurbanova, Mehdi Məmmədov, İsmayıl Talıblı, Həsənağa Salayev, Ətayə Əliyeva, Lütfi Məmmədbəyov, bir neçə əcnəbi aktyorlar, onların arasında görkəmli gürcü aktrisası Veriko Ancaparidze və başqaları...\nBir il ərzində kinostudiyada əmək fəaliyyətilə məşğul olaraq, burada maraqlı yaradıcılıq işlərini yaxından izləmək imkanı qazanaraq, orta məktəbi bitirib sənədlərimi Teatr İnstitutuna verdim və qəbul oldum. Beləliklə, çox illər ərzində özünüaxtarış yollarını keçərək, öz sənətimi seçmiş oldum. Burada biz bir il öncə dərc olunmuş müsahibənin lap əvvəlinə gəldik çatdıq.\nİndi isə müsahibə ilə bağlı bir məsələyə toxunmaq istərdim. Mən bu müsahibədə görkəmli alman dramaturqu, rejissoru Bertold Brextlə bağlı qeyri-dəqiq fikir söyləmişəm və indi onu düzəltməyə ehtiyac duyuram. B.Brext dünya teatrına son dərəcə qiymətli yeni nəzəriyyə - Epik teatr nəzəriyyəsini - gətirmişdir və bu nəzəriyyə Yaşama sənəti nəzəriyyəsi ilə yanaşı, dünyanın hər yerində geniş şəkildə istifadə edilərək gözəl yaradıcılıq bəhrələri verir. Onu da deməliyəm ki, mən özüm də bu nəzəriyyədən bəhrələnərək 1989-cu ildə İncəsənət Universitetində öz tələbələrimlə F.Dürrenmattın "Möhtərəm xanımın təşrifi” pyesi əsasında tamaşa hazırlamışdım və bu tamaşa bütövlüklə Epik teatr prinsipləri üzərində qurulmuşdu. Alınmış uğurlu nəticə imkan verdi ki, bu kurs tamaşası dəfələrlə ali məktəbin Tədris teatrında, habelə Rus dram teatrının, Gənc tamaşaçılar teatrının, Aktyor evinin səhnələrində nümayiş etdirilsin, sonra da Respublika televiziyası tamaşanı çəkərək bütöv şəkildə göstərsin. Hətta İncəsənət Universitetinin ali orqanı olan Elmi şurası öz tarixində ilk dəfə və yeganə fakt olaraq bu tamaşanı Respublika Dövlət mükafatına təqdim etmişdir.\nSonda bu yazı ilə bağlı vacib arzumu bildirmək istəyirəm. Ali məktəbə qədər uşaqlıq, yeniyetməlik və ilk gənclik illərimdəki maraq dairələrim, gördüyüm işlər, təəssüratlarım haqqında qələmə aldığım xatirələr qəti şəkildə özününümayiş, Narsisizm sindromu, xəstəliyi kimi qəbul edilməməlidir. Bu yalnız bir gənc insanın öz gələcək peşəsinə doğru keçdiyi uzun, müxtəlif çalarlarla dolu özünüaxtarma yoludur, bir misaldır, nümunədir. Demək lazımdır ki, belə bir yolu hər bir insan keçməli və özünün daxili varlığına, istedadına uyğun peşə seçməlidir. Unutmayaq ki, bu seçim, bir qayda olaraq, gənclik illərində baş tutur. Ona görə də hər bir gənc özünün ömür boyu keçəcəyi yolu, peşəsini düzgün tapmalıdır. Bu məsuliyyətli işdə ona valideynləri, təhsil aldığı orta məktəbin pedaqoji heyəti, oradakı psixoloqlar fəal şəkildə yardımçı olmalıdırlar. Axı, insan öz istedadına və qəlbinin sevgisinə uyğun işlə məşğul olsa o, hər zaman daxili harmoniya əhvalında yaşayar, öz zəhmətinin bəhrəsini görər, ətrafdakılar və bütövlükdə cəmiyyət də bundan faydalanmış olar.\nPeyvənd və ya immunitet sertifikatı tələb olunacaq iş yerləri - SİYAHI\nFHN-nin yanğın-xilasetmə qüvvələrinin növbəti qrupu Gürcüstan ərazisindən Türkiyəyə doğru hərəkər edir\nTəfsilat 01.08.2021, 14:30\nTəfsilat 01.08.2021, 14:00\nRuhi xəstədən inciməzlər! - Kamaləddin Qafarov\nTəfsilat 01.08.2021, 13:30\nTəfsilat 01.08.2021, 13:00\n"Jurnalistlərin münaqişə zonasında davranışları: Təhlükəsizlik və mühafizə qaydaları" mövzusunda təlim proqramı başlayıb\nTəfsilat 01.08.2021, 12:30\nTəfsilat 01.08.2021, 12:00\nTəfsilat 01.08.2021, 11:30\nCəmiyyət 01.08.2021, 11:00\nSuraxanı rayonunda baş vermiş yanğınla bağlı məlumat yayılıb\nTəfsilat 01.08.2021, 10:30\nTəfsilat 01.08.2021, 10:00\nTəfsilat 01.08.2021, 09:30\nXorvatiya və Azərbaycan bərpa olunan enerji sahəsində əməkdaşlıq üçün böyük potensiala malikdir - Nazir\nTəfsilat 01.08.2021, 09:00\nYaxın iki həftə ərzində dünyada koronavirusa yoluxma 200 milyonu ötə bilər\nTəfsilat 31.07.2021, 20:15\nAraz Əlizadə: "Qardaşlıq bağları daha da möhkəmlənəcək"\nTəfsilat 31.07.2021, 20:00\nİdman 31.07.2021, 19:45\nTəfsilat 31.07.2021, 19:30\nProrektor: "Ali təhsil müəssisələrinin maddi-texniki və tədris bazası əhəmiyyətli şəkildə yenilənib"\nTəfsilat 31.07.2021, 19:15\nQənirə Paşayeva: "Biz Türkiyə ilə bir millət, iki dövlətik, sevincimiz də, kədərimiz də eynidir"\nCəmiyyət 31.07.2021, 19:00\nDeputat: "Türkiyədə baş vermiş yanğınlarla mübarizəyə bütün gücümüzlə səfərbər olmağa hazırıq"\nCəmiyyət 31.07.2021, 18:45\nTəfsilat 31.07.2021, 18:30


içəri şəhər sözaltı sözlük\n1. Harda bu gözel cemaat, harda bu bakının gözel insanları deye ağlayan şeherin içinde, özünü gizleden ve Azerbaycana gelen turistlerin mutleq ziyaret etdiyi ve qedim Azerbaycan ruhunu özünde saxlamayı başarmış tek mekan.\n31.07.2013 17:29, Badboy\n2. içəri şəhərin yəhudiləşdirilməsi haqqında Vüqar QURDQANLInın məqaləsi oxunmalıdır\nSon illər Bakının və Azərbaycanın tarix müqəddiməsi olan “içəri Şəhər”in başı deyəsən dərddədir. Bu yazımızda da həmin məqamlara toxunacağıq.\nilk növbədə qeyd etmək lazımdır ki, tarixən “içəri Şəhər”i azərbaycanlılardan “almaq” istəyən əsasən 2 qrup olub – ermənilər və yəhudilər. Qarabağ münaqişəsinin başlaması ilə ermənilərin əli “içəri Şəhər”dən üzülsə də, cuhud kimi xitab etdiyimiz yəhudilərin hegemoniyası ən yüksək həddə çatıb. Bir qədər sonra iddiaları sübutlarla diqqətinizə çatdıracağıq.\nHələliksə, onu bildirək ki, “içəri Şəhər” heç bir müasir mənbədə türk-müsəlman abidə kompleksi kimi deyil, Bakı mədəni irsinin ayrılmaz tərkib hissəsi kimi təqdim olunur.\n“içəri şəhər” - bu qədim yaşayış məskəni Azərbaycan xalqının dəyərli mədəni irsidir. Hal-hazırda həm yaşayış məhəlləsi, həm də tarix-memarlıq kompleksidir.\niçəri Şəhər tarixən ümumi əlamətlərlə birləşən bu məhəllələrdən ibarətdir: Ağşalvarlılar, Gəmiçilər, Arabaçılar, Hamamçılar, Seyidlər, Cuhud Zeynallar (yəhudi məhəlləsi) və s.\nDünya Bakını yəhudi şəhəri kimi tanıyır\nƏlbəttə, buna səbəb uzun müddət bu yöndə təbliğatların aparılmasıdır. Sübut üçün Azərbaycanın dünyada ən çox tanınan ədəbiyyat nümunələrindən biri olan “Əli və Nino ” dan başlamaq olar. ingilis, Fransız, Rus və sair dünya ölkələrinin dilinə tərcümə olan, orijinalı isə alman dilində olan kitabın müəllifi haqda mübahisələri əfsus ki, biz yox, Avropalı tədqiqatçılar udub.\nHəmin tədqiqatçılardan biri Tom Reiss bu şəxsin yəhudi əsilli 1905 - ci ildə Bakıda doğulmuş islam dinini qəbul etmiş məşhur Lev Nussimbaum olduğunu iddia edir və dünyaya belə məlumat yayır. Lev Nissembaum isə mənşəcə Bakıdan olan yəhudi yazıçısıdır, islamı qəbul etmiş və özünə Əsəd bəy adını götürmüşdür. iddiasının sübutu kimi isə, müəllifin cümhuriyyət qurulan dövrlərin Azərbaycanından yazmasına baxmayaraq, azərbaycanlıların iddia etdiyi erməni özbaşınalığından heç nə yazmaması ilə əlaqələndirir. Avropalılara görə, həmin illərdə ermənilər türklərə deyil, türklər erməni, yəhudi, rus xalqlarına qarşı amansızlıqlar törədiblər.\nƏlbəttə, Qurban Səidin hansı millətə mənsub olduğunu biz bilirik, biz həm də Bakının kimlərə aid olduğuna da şübhə etmirik. Amma göstərdiyimiz bu xırda misaldan da aydın olur ki, çox ciddi məkrlə üz-üzəyik.\nBakıda “Müsəlman Məhəlləsi”\nYazının bu yerində Amerikan müəllif, natiq və iqtisadi tədqiqatçı Daniel Yerginə yer verək. “Cambridge” enerji tədqiqatları assossasiyasının prezidenti olan Yergin, həm də Amerika dövlətinin sifarişi ilə dünyanın neft tarixini yazıb - Mükafat: Neft, Pul və Gücün həzin hekayəsi (The Prize: The Epic Quest for Oil, Money & Power). Həmin kitabın 46-cı səhifəsində Bakı neftindən bəhs edilən xüsusi bölmə var. Amerika Siyasi Araşdırmalar Mərkəzi ilə məsləhətləşmələr əsnasında əslən yəhudi olan Yergin Bakının 1900-cu illərdə yəhudi- erməni-rus kütlələri çoxluq təşkil edirdilər. Müsəlmanlar isə xüsusi məhəllələrdə yaşayırdılar və bu məhəllələrin adı “Müsəlman məhəlləsi” idi.\nO “Müsəlman məhəlləsi” ki, hazırda təmirdən sonrakı “içəri Şəhər” metro-stansiyasının içərisində “Bakıda müsəlman məhəlləsi” adı altında rəsmi nümayiş etdirilir. Xatırlayırsınızsa, tarix kitablarının əksəriyyətində də bu fotoya rast gəlmək olar. Əcəba, müsəlman şəhərində “müsəlmanların yaşadığı məhəllə” nə deməkdir?! Cavab sadədir – Bakı müsəlman şəhəri deyildi və deməli Bakı mədəni irsinin ayrılmaz tərkib hissəsi hesab olunan içəri Şəhərin də müsəlan və türklərə dəxli yoxdur.\n“Qız Qalası” necə yəhudiləşdirildi\n“içəri Şəhər” dedikdə, həm də yada “Qız Qalası” düşür. Elmi mənbələrdə “Qız Qalası” haqda yazılan arayışa diqqət edək:\nQız qalası — Bakının, eləcə də Abşeronun ən möhtəşəm və sirli memarlıq abidəsidir. Qala qədim qala divarlarının (içəri Şəhərin) cənub-şərq hissəsində, dənizkənarı parkın (bulvar) yaxınlığında yerləşən tarixi abidədir. Uca qüllə şəkilli bu nadir abidənin açılmamış tarixi-memarlıq problemləri çoxdur.\nHündürlüyü 28 m, diamеtri birinci mərtəbədə 16,5 m-dir. Birinci mərtəbədə divarın qalınlığı 5 m-ə çatır. Qalanın daхili hissəsi 8 mərtəbəyə bölünür. Hər mərtəbə yоnma daşlarla tikilmiş, günbəz fоrmalı tavanla örtülmüşdür.\nQala yuxarıdan 9 formasındadır.\nYəhudilərin çoxu ilə söhbətimdə “Qız Qalası”nın yəhudi abidəsi olduğunu bildiriblər. Bunun əsas səbəbi kimi dünyanın müxtəlif yerlərində tikilən və yəhudi-mason mədəniyyətinin daşıyıcısı olan “dikili daş”ları göstəriblər. Əlbəttə, bütün gözəl memarlıq abidələrinin masonlar tərəfindən tikildiyini iddia etməkdən ağılsız heç nə ola bilməz. Amma onlar həm də dediklərini qurama iddialarla sübut etməyə alışıq olduqlarından, “Qız Qalası”nın da yəhudiləşdirilməsini “gözəl” ortaya qoyurlar.\nOnların iddiasına görə “dikili daş”ların əsas xüsusiyyəti 28 metr hündürlükdə olmasıdır – “Qız Qalası”nın hündürlüyü də 28 metrdir. Bir başqa “sübut” isə qalanın yuxarıdan 9 rəqəmi formasında olmasıdır. “9” yəhudilikdə və masonluqda müqəddəs rəqəm hesab olunur və “nur” mənasını verir. Bu yerdə maraqlı bir faktı da diqqətinizə çatdırım: “Qurani-Kərim”-in 9-cu surəsi olan “ət-Tovbə”-də “bismillah” yoxdur. Yəhudilərdə “9”-u müqəddəs edən bir amil də budur!\n“içəri Şəhər” metro-stansiyası\n“Bakı-Soveti” stansiyasının adının dəyişdirilməsi və stansiyanın demontaj olunmasından sonar çıxıxda qurulan Piramida çox keçmədən Bakının simvollarından birinə çevrildi. Hələ stansiya təmirə dayananda BŞiH onun gələcək eskizlərini mətbuata vermişdi - içərişəhər metrosuna giriş "Luvr Piramidası" stilində olacaq – tipli xəbərlər də bundan sonar meydana çıxmışdı.\nMəlumdur ki, bütün dünyada mason piramida etalonu kimi qəbul olunan, 666 şüşə parçadan ibarət “Luvr Piramidası” “içəri Şəhər”in düz qarşısına səbəbsiz qurulmayıb. Restovrasiya işlərini əvvəl “Qadaish Quirivish Co. LTD” şirkətinin aparacağı barədə məlumat verilsə də, sonradan təmiri “isahouri” şirkəti tamamladı. Hər iki şirkət yəhudilərə aiddir. ““Qadaish Quirivish” hətta “şəhər oğlanları” mənasını da daşıyırdı.\nMaraqlıdır ki, hazırda bu şirkət barədə heç bir məlumat əldə etmək mümkün deyil. Yalnız o məlumdur ki, Luvr muzeyinin qarşısında insanlığa meydan oxuyan piramidanın miqyasca balacaladılmış forması artıq “içəri Şəhər”ə bir başqa rəng qatır.\nBütün bunlar sadəcə xırda bir araşdırmanın nəticəsində ortaya çıxardığımız məqamlardır. “içəri Şəhər”in “elçiləri” çoxdur, bu artıq hamıya məlum oldu. indi bizlər, əsil sahibləri hərəkətə keçməli, tariximizi təkcə özümüzə deyil, həm də dünyaya sübut etməliyik.\n19.10.2013 20:39, Sapere Aude\n3. ilk dəfə gəzdiyimdə ara küçələrində yolu itirdiyim Bakının tarixi muzeyi..\n01.12.2014 18:17, Metropolitik\n4. bir zamanlar bakı sadəcə bu qədərmi yeri əhatə edirdi? deyə məni dərin düşüncülərə qərq edən tarixi yerdir. ama küşələrində gəzəndə buram-buram qoxan o mistika adamı heyran edir.\n01.12.2014 23:57, Arya Stark


İki deputatın söz savaşına həmkarlarından reaksiyalar gəldi » davam.az - BÜTÖV AZƏRBAYCAN ADINA!\nİki deputatın söz savaşına həmkarlarından reaksiyalar gəldi\n30.01.2017 [10:17] - Xəbərlər, Müsahibə, Özəl xəbər, Fərəc Quliyev\nFərəc Quliyev: “Qaçqınkom”da bu cür halların olduğunu deyirsə..."\nElman Məmmədov: “Burada başqa məqsəd yoxdur”\nPrezident İlham Əliyevin məcburi köçkünlərə 36 manat aylıq vahid müavinətin təyin edilməsi ilə bağlı verdiyi fərmana reaksiyalar müxtəlifdir.\nMövqelərin bir qismi bundan ibarətdir ki, Qaçqın və Məcburi Köçkünlərlə İş üzrə Dövlət Komitəsinin səlahiyyətlərini azaltmaq, qurum daxilindəki korrupsiya hallarını aradan qaldırmaq üçün belə fərman verilib. Digər bir mövqe də bununla bağlıdır ki, məcburi köçkünlərə edilən güzəştləri mərkəzləşdirmək üçün belə addım atılıb. “Qaçqınkom”un ləğv edilməsi üçün belə fərmanın imzalandığı barədə fikirlər də var.\nArtıq fərmanla bağlı parlament daxilində də mövqelər fərqlənir. Deputat Çingiz Qənizadənin fərmana münasibət bildirərkən, “Qaçqınkom” daxilində korrupsiya hallarının olması ilə bağlı fikirlər səsləndirməsi onu həmkarı, zəngilanlı deputat İmamverdi İsmayılov ilə üz-üzə qoyub. Günlərdir iki deputat arasındakı “söz savaşı” səngimək bilmir.\nHəmkarlarının iki deputatın savaşına mövqelərini aldıq.\nXocalılı deputat Elman Məmmədov deyilən fikirlərlə razı deyil: “Sizin qəzetə də bu barədə açıqlama vermişəm. Bu fərmanın verilməsində yeganə məqsəd dövlət büdcəsindən məcburi köçkünə ayrılmış vəsaitin heç kimin qarışacağı olmadan birbaşa həmin məcburi köçkünün özünə çatdırılmasıdır. Burada başqa məqsəd yoxdur. Doğrudur, cəmiyyət daxilində istər rəsmi, istərsə də qeyri-rəsmi səviyyədə neqativ halların olması ilə bağlı fikirlər səslənib. Aidiyyəti qurumlar arasında köçürmə əməliyyatları gedirdi, yəni qaz, işıq və su ilə bağlı xərcləri ”Qaçqınkom" aidiyyəti qurumlara köçürürdü. Bu zaman insanlar bəzi şeylər düşünürdülər. Bu versiyaların aradan qaldırılması, vəsaitin birbaşa məcburi köçkünə nəğd pulla çatması üçün cənab prezident bu fərmanı imzaladı. Yerinə imzalanmış çox müsbət bir fərmandır. Bu qərarı alqışlayıram. Artıq məcburi köçkün əmindir ki, dövlətimiz ayda ona 36 manat pul verir və o, nə cür istəsə, həmin məbləğdən istifadə edə bilər, müvafiq qurumların fəaliyyətini gözləmədən. Çünki həmin təşkilatların o pula müdaxilələri yoxdur. Nə qədər qaz, işıq, su sərf etsən, özün ödəyəcəksən".\nMilli Dirçəliş Hərəkatı Partiyasının sədri, deputat Fərəc Quliyev iki həmkarı arasındakı qarşıdurmaya münasibət bildirmək istəmədiyini söylədi: “Hər kəsin fikir bildirmək haqqıdır və bu baxımdan onlar barədə nəsə demək istəmirəm. Fərmanda bir çox məsələlər var. Orada açıq şəkildə göstərilib, hətta bunu məcburi köçkün deputatlar da deyiblər. Məcburi köçkünlər arasında ərazi dəyişiklikləri olub. Həmin ərazilərdə ödəmələrdə müəyyən anomal hallar yaranıb. Bu baxımdan ödəmələri məcburi köçkünlərin özlərinin ödəməsi daha münasib sayılıb. Digər tərəfdən zorla öz torpaqlarından çıxarılandan sonra məcburi köçkünlərin bir qismi işlə təmin olunub, dövlət idarələrində çalışırlar. Mənzillə təmin olunanlar da var. Bunlar əhalidən heç də fərqlənmirlər. Doğru olaraq müavinətlər onlara verilməyəcək. Amma imkanı zəif olanlar, iş yeri və evlə təmin olunmayanların müavinətləri kəsilmir. 36 manat kartlar vasitəsilə onların özlərinə veriləcək. Əgər deputat ”Qaçqınkom"da bu cür halların olduğunu deyirsə, ondan soruşmaq lazımdır ki, bunu əsaslandırsın".


December 27, 2018 19:06 - "Qafqaz Xəbər" qəzeti - qafqazxeber.az\nGünDecember 27, 2018 19:06\nNazirlərin gələn ilin yanvar ayı üçün qəbul günləri açıqlanıb – CƏDVƏL\nDecember 27, 2018 17:55 December 27, 2018 21:35 Qafqaz\nAzərbaycanda mərkəzi icra hakimiyyəti orqanları rəhbərlərinin 2019-cu ilin yanvar ayında şəhər və rayonlarda vətəndaşları qəbul edəcəkləri tarixlər açıqlanıb. “Report” həmin cədvəli təqdim edir. Qeyd edək ki, vətəndaşların Ətraflı →\nDecember 27, 2018 17:32 December 27, 2018 21:30 Qafqaz\nRusiya Prezidentinin beynəlxalq mədəni əməkdaşlıq üzrə xüsusi nümayəndəsi Mixail Şvıdkoy Azərbaycan Prezidenti İlham Əliyevə təbrik məktubu ünvanlayıb. Təbrikdə deyilir: “Zati-aliləri, möhtərəm İlham Heydər oğlu. Doğum Ətraflı →\nBaş nazir Novruz Məmmədovun sədrliyi ilə “Azərbaycan Respublikası Nazirlər Kabinetinin 2018-ci il üçün iş planı”na uyğun olaraq, Nazirlər Kabinetinin növbəti iclası keçirilib. “Qafqaz Xəbər” qəzeti Trend-ə Ətraflı →\nDecember 27, 2018 16:25 December 27, 2018 16:33 Qafqaz\n“Abşeron yarımadasının çirklənmiş ərazilərinin qiymətləndirilməsi” adlı sənəd layihəsi hazırlanacaq. Bu sənəd gələn ilin iyun-iyul aylarında ictimaiyyətə təqdim olunacaq. Trend-in məlumatına görə, bunu “Ekoloji gündəm medianın Ətraflı →\nDecember 27, 2018 15:06 December 27, 2018 15:23 Qafqaz\nRusiyanın iqtisadi inkişaf naziri Maksim Oreşkin Azərbaycan Prezidenti İlham Əliyevə təbrik məktubu ünvanlayıb. Təbrikdə deyilir: “Hörmətli İlham Heydər oğlu. Doğum gününüz münasibətilə Sizi ürəkdən təbrik Ətraflı →\nDecember 27, 2018 14:54 December 27, 2018 15:20 Qafqaz\nNaxçıvanda qətl hadisəsi baş verib. DİN-dən Trend-ə verilən məlumata görə, dekabrın 26-da Naxçıvan şəhərində şəhər sakini Ülvi Bayramov münaqişə zəminində arvadı Anarəni bıçaqla qətlə yetirib. Ətraflı →\nXətai və Abşeron rayonlarında mağazalarda pirotexniki məmulatlar aşkarlanıb\nDecember 27, 2018 14:23 December 27, 2018 14:45 Qafqaz\nPolis əməkdaşları insanların sağlamlığına zərər vuran, ictimai asayişin pozulmasına səbəb olan və əhalinin istirahətinə maneə yaradan partlayıcı və tezalışan maddələr və pirotexniki məmulatların satışı və Ətraflı →\nÜzümüzün fərqli hissələrində yaranan sızanaqlar bir sıra xəstəliklərin əlaməti ola bilər. Belə ki, mütəxəssislər sızanaqların üzdə yerləşmə mövqeyinə görə xəstəlikləri təyin etməyin mümkün olduğunu deyir. Ətraflı →\nBakıda qadın özünü tunelin üzərindən atmaq istədi – VİDEO\nDecember 27, 2018 14:08 December 27, 2018 14:40 Qafqaz\nBakıda intihara cəhd hadisəsi baş verib.. Qaynar.tv-nin hadisə yerində olan müxbirinin veridyi məlumata görə, Nəsimi rayonunda, Alı Musatafayev küçəsində orta yaşlı qadın özünü tunelin üzərindən Ətraflı →\n2018-ci ildə Azərbaycanla 3 dövlət arasında diplomatik münasibətlər qurulub. “Qafqaz Xəbər” qəzeti Trend-ə istinadən məlumatına görə, bu barədə 2018-ci ilin yekunlarına dair Azərbaycan Xarici İşlər Nazirliyinin Ətraflı →\nSu içmək orqanizm və dəri üçün əhəmiyyətli olduğu kimi, onun donmuş forması da dəri təmizliyi üçün çox faydalıdır. Buz dərini gərir, daha parlaq edir. medicina.az Ətraflı →\nPiyada və sürücülər TƏHLÜKƏDƏ – Bakıda bu yolda işıqfor işləmir (VİDEO)\nDecember 27, 2018 13:19 December 27, 2018 13:29 Qafqaz\nBakıda hərəkətin intensiv olduğu yolda işıqfor işləmir. Unikal.org xəbər verir ki, dünəndən etibarən Bakı şəhəri, Binəqədi rayonu Cəfər Xəndan küçəsində olan işıqforun işləməməsi hərəkət iştirakçıları üçün Ətraflı →\nDecember 27, 2018 12:51 December 27, 2018 13:14 Qafqaz\nAzərbaycanlı həkim nadir hallarda rast gəlinən patalogiya ilə qarşılaşıb. “Qafqaz Xəbər” qəzeti a24.az-a istinadən xəbər verir ki, tanınmış uşaq cərrahının yanına sünnət etdirilmək üçün gətirilən uşaqda Ətraflı →\nDecember 27, 2018 12:42 December 27, 2018 13:12 Qafqaz\nYüksək təzyiq insan sağlamlığına ciddi ziyan vurur, həyatını qısaldır. Bu səbəbdən təzyiqə daim nəzarət etmək və onu normada saxlamaq çox vacibdir. Bəzi təbii vasitələr bu Ətraflı →


Language Mag » Dil və dilçilik. Dil haqqında. Yazı » Print\nPosted By oxana On 02.07.2019 @ 07:31 In Azərbaycan dili | No Comments\nDil nədir? Dilsiz inan yaşaya bilərmi? sualar insanları daim düşündürmüşdür. Daha sonralar insanlar bu fikrə gəlmişlər ki, dilsiz cəmiyyət ola bilmədiyi kimi, cemiyyət olmadan da dil yarana və yaşaya bilməz. Buradan aydın olur ki, dil insanlar arasındakı ən mühüm ünsiyyət vasitəsidir. İnsanlar biri-birini dilin vasitəsilə anlayır, dilin vasitəsilə əlaqə saxlayırlar. Dil yalnız insan cəmiyyətində yarana bilər. Dil ancaq insana məxsusdur. Dil irqi və irsi cəhətlərlə bağlı deyil.\nDilin olması üçün bəşər cəmiyyətinin olması mütləqdir. Dil ancaq insanların bir-biri ilə sıx əlaqəsi zamanı yaranır. İnsanların bir-biri ilə əlaqə saxlamaları üçün toplu, kollektiv şəklində yaşamaları lazımdır. Göründüyü kimi,insan cəmiyyəti olan zaman dil meydana gəlir, deməli, dil ictimal hadisədir.\nDilin yaranması üçün insan orqanizminin fizioloji cəhətdən müəyyən şəkildə olması lazımdır. İnsan orqanizminin şaquli şəklə düşməsi ilə danışıq üzvləri, səs aparatı, tələffüz formalaşır. Beləliklə, insan bədəninin şaquli vəziyyətdə olması, insanın əməklə məşğul olması, dilin və şüurun yaranması bütövlükdə ictimai prosesdir.\nİnsanlar səsli dillə yalnız müəyyən məsafədən ünsiyyət saxlaya bilirlər. Səsin eşidilməz olduğu yerdə isə dil öz əlaqə yaratmaq imkanını itirir. Yazı bəşəriyyətin ən böyük mədəni dəyərlərindəndir.\nYazı işarələr sistemdir. İndiki təsəvvürümüzdəki yazı birdən – birə yaranmamışdır. İndiki yazıda hər səs bir işarə ilə, yəni hərf ilə işarə olunur. Lakin ilk yazı hərflərdən ibarət olmamışdır. İnsanların ilk yazılı əlaqəsi əşyalar vasitəsilə olub. Hər hansısa fikri bir-birinə çatdırmaq üçün əşyalardan istifadə ediblər, bir – birlərinə əşyalar göndəriblər. Məsələn, İran hökmdarı Dara ulu babalarımız olan skiflərin üstünə hücum edərkən onlardan belə bir məktub alır:\nSkiflər bir qabda canlı quş, siçan qurbağa və 5 dənə ox göndərirlər. Farslar bu məktubu oxuya bilirlər: «Siz quş kimi göydə, siçan kimi yerdə, qurbağa kimi suda gizlənə bilmirsinizsə, bu oxlardan da gizlənə, canınızı qurtara bilməyəcəksiniz».\nAzərbaycan nağıllarında da bu cür yazılardan, əşyavi yazılardan istifadə olunur.\nBu yazı növündən sonra şəkli (piktoqrafık) yazı yaranmışdır. Hansı əşyanı yazmaq nəzərdə tutulursa, onun şəkli çəkilirdi. Məsələn, yüksək gərginlikli elektrik şəbəkəsinin üstündə çəkilən kəllə şəkli piktoqrafik yazıya nümunə göstərilə bilər.\nDaha sonra isə fikri (ideografik) yazı meydana çıxdı. Şəkli yazıdan sonra fikri yazıdan istifadə olunurdu. Bu yazı növlərində oxşarlıq çoxdur. Şəkli yazıda hər hansı bir varlığın şəkli yalnız həmin varlığı ifadə edirsə, fikri yazıda isə şəkli simvol, yəni rəmzi məna daşıyır. Məsələn, «günəş» işığı, «baş» düşüncəni bildirirdi. Nəqliyyat yolunda olan nida və yaxud da digər işarələr, işıqfordakı qırmızı, sarı, yaşıl rənglər ideoqrafik yazıya nümunədir.\nDaha sonra isə riyaziyyat, dil dərslərində istifadə olunan işarələr, bayrağımızdakı rənglər, gərbdəki rəmzlər ideoqrafik yazıya aiddir. Yazının sonuncu növü olan hərfi (fonoqrafik) yazı ən çevik, ən mükəmməl yazı növüdür. Buna səs yazısı da deyirlər. Hərfi yazının ilk mərhələsində bir neçə səsi bir işarə ilə veriblər. Buna isə heca yazısı (sillabik yazı) deyilir. Məsələn, qədim misirlilər, assuriyalılar heca yazısından istifadə etmişlər.\nDünya dillərində, əsasən, heca yazısından istifadə etmişlər.\nDünya dillərində, əsasən, heca yazısından istifadə edilir.\nURL to article: https://language.az/az/070219502.html


Karantin dövründə psixi sağlamlığımızı necə qoruyaq? – psixoloqla MÜSAHİBƏ\n13 Aprel 2020, 16:38\nDünyada koronavirus pandemiyasının yayılması ilə əlaqədar bir sıra ölkələrdə, o cümlədən Azərbaycanda da karantin rejimi tətbiq olunub. Nəticədə insanlar evdə qalmağa məhkum olublar. Bu isə əksər insanlarda bir sıra psixi pozğunluqların yaranmasına, depressiyaya düşmələrinə səbəb olur. Uzun müddət evdə qalma insanların psixologiyasına necə təsir edir? Karantin dövründə psixoloji sağlamlığımızı necə qoruya bilərik? Uzun müddət evdə qalmaq daha çox hansı insanlara mənfi təsir göstərə bilər? TİA.AZ olaraq bu və digər suallara cavab tapmaq üçün psixologiya üzrə fəlsəfə elmləri doktoru, psixoloq Rəşad Rəhimbəyliyə müraciət etdik.\n– Artıq bir müddətdir ki, dünyada və ölkəmizdə insanlar təcrid olunmuş, karantin rejimində yaşayırlar. Bu hal insanların psixologiyasına necə təsir edir?\n– Məlum pandemiya səbəbindən bir çox sosial və məişət probleminin yaranması insanlarda psixoloji narahatlıq doğurur. Bunlara fobia, qorxu, həyəcan pozuntuları, ailədaxili konfliktlər, özünəqapanma, qidalanma pozuntuları, depressiya və emosional partlamalar daxildir.\n– Pandemiya səbəbindən fəal ictimai mühitdən təcrid olunmuşuq. Belə məqamda psixoloji sağlamlığımızı necə qoruya bilərik? Karantin dövrünün mənfi təsirlərini yumşaltmaq üçün hansı tövsiyələri verərdiniz?\n– Təbii ki, önəmli olan belə anlarda bu vəziyyətdən qazanclı çıxmaqdır. Belə ki, sağlamlığımızın hər şeydən daha önəmli olduğunu daha yaxşı anlayırıq. Psixi sağlamlıq fiziki sağlamlığımız qədər də önəmlidir. Yəni evdə özümüzü xəstəliyə qarşı təcrid etmək durumunda bu zamanı özümüz üçün faydalı keçirtməyə çalışmalıyıq. Məsələn, inkişafımız üçün faydalı ola biləcək oyun və əyləncələr və mütaliə etmək epidemiyadan sonrakı dövrə daha gümrah və sağlam davam etmək üçün lazımdır. Həm də sosial şəbəkələrin yaxşı tərəfindən istifadə etməklə, sosial mühitdən təcrid olunmamaq üçün istifadə edə bilərik.\n– Bəzi insanlar evdə qalmaqdan depressiyaya düşərək intihar edirlər. Buna səbəb nədir? Öz yaxınlarımızı bundan necə qorumalıyıq?\n– Əslində intihar etmək istəyən insanlar ən çox yaşamaq istəyənlərdir. Yəni, çarəsizliyin son çarəsi kimi intiharı seçirlər. Adətən belə hallar olmasın deyə, ailə üzvləri depresiyaya meylli insanla ünsiyyət qurmağa çalışmalı, onu dinləməli, tənha hiss etməməsi üçün əllərindən gələni etməlidirlər. Təbii, bunun üçün özünü tənha hiss edən hər bir kəsin bu vəziyyətdən çıxması üçün sosial çevrəsi və ailə üzvləri qədər mütəxəssislərdən də (virtual qaydada) dəstək ala bilərlər.\n– Uzun müddət evdə qalmaq daha çox hansı insanlara mənfi təsir göstərə bilər?\n– Ən çox tək yaşayan və tənhalıqdan əziyyət çəkən insanlar, psixi xəstələrin yaxınları, panik-atak, emosional həssas vətəndaşlarımızı misal gətirə bilərəm. Bunlardan əlavə uşaqlar və yeniyetmələr də evdə uzun müddət qalmağa çətinlik çəkə bilər. – Karantinlə əlaqədar sosial şəbəkələrdən daha çox istifadə etməyə başlamışıq. Zərərli təsirlərdən qorunmaq üçün sosail şəbəkələrdən necə düzgün istifadə etməliyik?\n– Əgər vacib ehtiyaclarımız daxilində işlərimizə görə sosial şəbəkələrdən istifadə etmək kontrollu olduğu müddətcə zərərli olmaz. Sosial şəbəkələrdən asılılıq narkotik və digər asılılıq qədər zərərlidir. Bu baxımdan mümkün qədər real ünsiyyət və faydalı informasiyalar üçün istifadə edilməlidir.\n– Koronavirus infeksiyasıyla mübarizədə insanların sosial şəbəkədə yaydığı fərqli dezinformasiyalar var. İnsanlar bu cür yalnış məlumatlardan və panikadan özlərini necə qoruya bilərlər?\n– Bəzən qarşımıza ciddi xəbərdarlıq xarakterli informasiyaların yanında qorxu və panika yaradacaq məlumatlar çıxır. Bunun üçün mümkünsə rəsmi və etibarlı mənbələrdən məlumat almağı tövsiyə edərdim.\n– Digər tərəfdən kişilərdə müxtəlif ev işləri görməyə meyillik də artıb. Artıq biz sosial şəbəkədən yemək hazırlayan, toxuyan, uşağa baxan evdar atalar görə bilirik. Maraqlıdır, karantin rejimi kişilərdə qadınlara məxsus xüsusiyyətlər yarada bilərmi?\n– Mən buna pozitiv tərəfdən baxaraq günün böyük hissəsini evdən kənar keçirən atalar indi evdə olduqları üçün ailə üzvlərinə yardım edərək özünəməşğuliyyət axtarması kimi analiz edirəm. Bunun faydalı tərəfləri xanımı və uşaqları ilə zaman keçirməsi empatiya duyğusunu artırsa da, ev daxilində var olan qaydaları dəyişmək kimi problemlər də yarada bilər ki, bu da məişət qayğıları və konfliktlərin yaranmasına səbəb ola bilər.\n– Karantinlə əlaqədar bəzi ölkələrdə boşanmaların sayı kəskin artıb. Necə düşünürsünüz, bizdə də belə bir hal yarana bilərmi? Boşanmaların qarşısını almaq üçün ailələrimizə nə məsləhət görərdiniz?\n– Bəli, bizdə həm ölkəmizdən kənarda, həm də ölkə daxilində məişət qayğıları və ailədaxili konfliktlər özüylə bərabər ciddi problemləri gətirir. Xoşagəlməz olsa da deyim ki, məlum karantindən sonra boşanmalarda artım gözlənilir. Bunun qarşısını almaq üçün mümkün qədər yarana biləcək konfliktlərdən qaçmaq lazımdır. Əvvəlki kimi olmasa da öz sosial həyatından məhrum olmaq səbəbsiz aqressiya yarada bilər ki, belə anlarda hər birimiz empatiya duyğusunu itirməməliyik. Ailə üzvlərinin ortaq dəyərlərinin qorunması xatirinə müxtəlif aktivliklər olması və oyunların faydalı olacağını düşündüyümüz üçün tövsiyə edirik ki, öncədən konflikt yaradacaq mübahisə və polemikalardan uzaq durmaq sevdikləriniz və sizin üçün gərəklidir.\n– Pandemiya bitəndən sonra bizi necə bir geridönüş gözləyir?\n– Karantin dövrünün uzanması özüylə bərabər iqtisadi və sosial problemlərlə yanaşı psixoloji problemlər dəyarada bilər. Bəzən yarızarafatla bir çox sosial ənənələrini unudacağını deyən gəncləri müşahidə edirəm ki, bunu yaşamamaq üçün hamılıqla gigiyena və karantin qaydalarına əməl olunmasına diqqət etməliyik. Sonda onu qeyd edim ki, günümüzün sosial insanı üçün bu karantin vəziyyəti ağır və yorucu gələ bilər. Amma unutmayaq ki, bütün dünya bu problemin həlli yollarından istifadə edir. Məsləhətim budur ki, özümüzü və bizi sevənləri düşündüyümüz üçün karantin qaydalarını özünütəcrid kimi yox, özünükəşf kimi qiymətləndirək. Yəni, müəyyən situasiyadan çıxış yollarında öz potensiallarını dəyərləndirsinlər və ən əsası özlərini həm də psixoloji tərəfdən qorusunlar.\n28, May - 18:181317


Ana Səhifə/Xəbərlər/Gündəm/Tərtərdə 23 evə mərmi düşüb\nAprelin 26-na keçən gecə Dağlıq Qarabağ bölgəsində baş verən hərbi əməliyyatlar zamanı Tərtər rayonunda 23 yaşayış evinə mərmi düşüb. Bir inzibati bina isə mərmidən ziyan görüb.\n«Report»un xəbərinə görə, bunu Tərtər rayon İcra Hakimiyyətinin başçısı Müstəqim Məmmədov deyib.\nİcra başçısı qeyd edib ki, qarşı tərəfdən atılan «Qrad» mərmilərindən biri Şuşa rayon Polis Şöbəsinin inzibati binasının yaxınlığında partlayıb. Nəticədə binaya ciddi ziyan dəyib: «Ermənilərin cəbhəboyu yaşayış məntəqələrini ağır artilleriya qurğularından atəşə tutması nəticəsində Tərtər şəhərində 4 yaşayış evinə mərmi düşüb. Bundan başqa, rayonun Qarağacı kəndində 2, Həsənqaya kəndində 6, Qazıyan kəndində 2, Qaynaq kəndində 3 və Səhləbad kəndində 2 fərdi yaşayış evinə ziyan dəyib».\nİcra başçısı həmçinin deyib ki, rayonun Qazıyan kəndində bir «VAZ 21099» markalı minik maşınına ziyan dəyib. Qazıyanda bir baş at, Səhləbad kəndində isə 3 baş iribuynuzlu mal-qara tələf olub.\nÖtən gecə Dağlıq Qarabağ bölgəsində atəşkəs yenidən pozulub. Müdafiə naziri Zakir Həsənov cəbhə xəttindəki gərginliklə əlaqədar Tərtər rayonuna getmişdi.


Azərbaycanda 6 bankın qiymətli kağızlara investisiyaları azalıb\nBu il iyulun 1-nə olan vəziyyətə görə, Azərbaycanda fəaliyyət göstərən 30 bankdan 22-nin aktivlərində son 1 ildə qiymətli kağızlara investisiyalar olub ki, bunlardan da 6-da fond bazarına investisiyaların illik dinamikası mənfi olub.\n"Renkinq" xəbər verir ki, həmin banklar "Yapı Kredi Bank Azərbaycan", "Unibank", "AFB Bank", "Rabitəbank", "Nikoyl Bank" və "Turan Bank"dır. Ən çox azalma "Turan Bank"da (61,2%), ən az azalma isə " Yapı Kredi Bank Azərbaycan"da (27,8%) qeydə alınıb.\n8 bank - "AGBank", "Amrah Bank", "Azərbaycan Sənaye Bankı", "Günay Bank", "Muğan Bank", "Naxçıvan Bank", "NBC Bank" və "Premium Bank" isə son 1 ildə qiymətli kağızlara bazarına investisiya qoymayıb. Odur ki, bu bankların maliyyə göstəricilərinin dinamikasını hesablamaq mümkün olmayıb.


Ordubad intibah dövrünü yaşayır\n2022, 23 May, Bazar ertəsi, Bakı vaxtı 16:03\n«Şərq Qapısı». 10 avqust 2012. sayı: 150 (20.555)\nQURUCULUQ TƏDBİRLƏRİ SÜRƏTLƏ DAVAM ETDİRİLİR\nBabək rayonunun Kərimbəyli kəndində həyata keçirilən kompleks quruculuq tədbirlərinə bir neçə ay əvvəl start verilib. Bunlardan biri kənddə təhsilin səviyyəsinin yüksəltmək məqsədilə inşa olunan 342 şagird yerlik yeni məktəb binasıdır. Bina zirzəmi ilə birlikdə 3 mərtəbədən ibarətdir...\nMəktəb binasının yaxınlığında inşa edilən digər bir obyekt kənd mərkəzi üçün nəzərdə tutulub. Bina 2 mərtəbədən ibarətdir. Binanın birinci mərtəbəsində rabitə evi, polis və baytarlıq məntəqələri, qazanxana, ikinci mərtəbədə isə kənd inzibati ərazi dairəsi üçün nümayəndəlik, bələdiyyə, YAP ərazi ilk təşkilatı, kitabxana, mədəniyyət evi yerləşəcək.\nDigər bir binadan isə kənd adamları xidmət mərkəzi kimi istifadə edəcəklər. Burada sənaye və ərzaq malları mağazaları, ət satışı dükanı, bərbərxana, məişət cihazlarının təmiri sexləri fəaliyyət göstərəcək. Daha bir obyekt kənd adamlarının sağlamlığı keşiyində dayanacaq həkim ambulatoriyasıdır.\nORDUBAD İNTİBAH DÖVRÜNÜ YAŞAYIR\nFüsunkar görkəmi ilə göz oxşayan, ulu öndər Heydər Əliyevin «Azərbaycanın incisi» adlandırdığı Ordubad bu gün ölkəmizin bir sıra gözəl şəhərləri ilə müqayisə edilə bilər. Milli arxitektura ənənələri ciddi şəkildə qorunan, müasir memarlıq üslubunun tətbiqinə geniş yer verilən bu yurd yeri rayona göstərilən qayğı hesabına qələmin vəsf etməyə gücü çatmadığı gözəlliyə qovuşub... Ordubad rayonu da muxtar respublikamızın digər bölgələri kimi, intibah dövrünü yaşayır. Rayon mərkəzinin, bölgənin ən ucqar dağ və sərhəd yaşayış məntəqələrinin belə, siması tanınmaz dərəcədə dəyişilib, füsunkar gözəlliyə qovuşub. Hərtərəfli dövlət qayğısı ilə əhatə olunan Ordubad müasir Azərbaycan rayonlarının canlı nümunəsidir.\n...Bu prosesdə başlıca amil isə muxtar respublikamızda fəal hərəkətverici qüvvəyə çevrilmiş Heydər Əliyev yoluna böyük sədaqətdir. Ordubadlılar ulu öndər Heydər Əliyev kursunun işığından qaynaqlanan hərtərəfli dövlət qayğısından səmərəli istifadə etməklə rayonun daha da çiçəklənməsi naminə səy və bacarıqlarını əsirgəmir, onlara göstərilən belə qayğıya əməli işləri ilə cavab verməyə çalışırlar.\n- Yaşıllıqlardan boylanan Boyəhməd\n- Şərur əkinçilərinin suvarma suyundan çətinlikləri yoxdur\n- Voleybolçularımız finala yüksəliblər


Hərbi xidmətə çağırış qaydaları dəyişdirilə bilər\n2021, 21 Oktyabr, Cümə axşamı, Bakı vaxtı 22:22\n«Hərbi xidmətə çağırış haqqında» qanuna əlavə və dəyişikliklərlə bağlı layihə hazırlanıb\n«Hərbi xidmətə çağırış haqqında» qanuna əlavə və dəyişikliklərlə bağlı layihə hazırlanıb. Bu barədə «Ekspress» məlumat verir.\nYAP icra katibinin müavini, millət vəkili Siyavuş Novruzov bildirib ki, layihənin Milli Məclisin payız sessiyasında müzakirəsi nəzərdə tutulur.\nQəzet «Trend»ə istinadən yazır: «Hərbi xidmətə çağırış haqqında» qanun 1992-ci ildə qəbul edilib. Qanuna sonuncu dəyişiklik bu il Milli Məclisin yaz sessiyasında qəbul edilib. Sonuncu dəyişiklik və əlavəyə görə, himayəsində ikinci qrup əlil, iki övladı olanlar hərbi xidmətə çağırılırlar. Digər tərəfdən, ali məktəbin bakalavr pilləsini bitirəndən sonra magistr pilləsinə qəbulla bağlı tələbələr möhlət hüququndan məhrum olunublar.\nNovruzov bildirib ki, layihədə Azərbaycan ordusunun NATO standartlarına keçidi, himayəsində iki övladı olanların həqiqi hərbi xidmətdən azad edilməsi və digər məsələlər əksini tapıb.\n«525» : «Tanınmış pəhləvanımız Fərid Mansurovun dünya çempionu olmasının ardından Azərbaycan Güləş Federasiyasının fəxri prezidenti Abbas Abbasov əməkdaşımızla fikirlərini bölüşüb. A.Abbasov deyib: «Bu gün Azərbaycan xalqının bayramıdır. Çünki ölkəmizin pəhləvanı dünya çempionu oldu. Özümü xoşbəxt hiss edirəm və sevincimin həddi-hüdudu yoxdur». Keçmiş federasiya prezidenti əvvəlcədən Fərid Mansurovdan çempionluq gözlədiyini bildirib: «Ondan qələbədən başqa heç nə gözləmək mümkün deyildi. Ona görə ki, o, əsl qəhrəmandır. Çempionluq Fərid Mansurova yaraşır. O, peşəkar idmançı olmaqla yanaşı, həm də ağıllı, zəkalı, təvazökar və tərbiyəli oğlandır».\n«Dünya Ticarət Təşkilatına üzvlük Azərbaycan iqtisadiyyatına nə vəd edir?»- İqtisadçı ekspert Vüqar Bayramovun «Yeni Müsavat» və «525»də dərc olunan məqaləsi belə adlanır.\nMüəllif yazır: «Rəsmi Bakı 2009-cu ilin ortalarında Azərbaycanın Dünya Ticarət Təşkilatına (DTT) üzv olacağı ilə bağlı açıqlama yayıb. Beləliklə, Azərbaycanın bu təşkilata üzvlüyü ilə bağlı ilk dəfədir ki, konkret vaxt göstərildi. Əslində, Azərbaycanın DTT-yə üzvlük məsələsi aktuallaşdıqca bu təşkilata qoşulmağın xeyirləri və ziyanları müxtəlif səviyyələrdə müzakirə edilir».\nEkspert daha sonra bildirir ki, «üzvlüklə bağlı Azərbaycan hökumətinin apardığı müzakirələrin təhlili ölkəmizin bu prosesə sanki könüllü qoşulmaması qənaətinə gəlməyə əsas verir. DTT-yə üzvlük məsələsinin müzakirəsinə Azərbaycan MDB-də hamıdan tez başlasa da, danışıqlar uzun müddət daşa dirəndi».


AVMVİB NİZAMİ RAYON ŞÖBƏSİ TƏDBIRDƏ İŞTİRAK ETDİ » Fedai.az\nAVMVİB Nizami rayon şöbəsinin sədri Rəcəb Baxşıyevin verdiyi məlumata görə, rayon veteranları Nizami rayon YAP təşkilatı ilə birgə Milli Ordunun 101 illiyi ilə əlaqədar toplantı keçirib.\nTədbirdə Nizami rayon İcra Hakimiyyəti Başçısının müavini Gülnaz İsrafilova, millət vəkili, YAP Nizami rayon təşkilatının sədri Sədaqət Vəliyeva iştirak ediblər.\nArtıq ənənəyə çevrilən bu tədbirdə AVMVİB Nizami rayon şöbəsinin sədri Rəcəb Baxşıyev müharibə veteranları adından rayon və YAP rayon təşkilatına diqqət və qayğıya görə öz minnətdarlığını bildirib. Təşkilat adından Nizami rayon İcra Hakimiyyəti Başçısının müavini Gülnaz Şakir qızı İsrafilovanı Xatirə mealı ilə təltif etdi.\nR. Baxşıyev bunu veteranların rayon rəhbərliyinin və YAP Nizami rayon təşkilatının yürütdüyü veteran siyasətinə verilən qiymət kimi dəyərləndirdi.


"Ümumtəhsil fənləri" kafedrası\nTurizm və sosial mədəni sahədə servis xidməti ixtisası üzrə qiyabi şöbəsinin ikinci kurs, TSMQ 0701 qrupunun tələbəsi Cavid Cəbiyev\nMülki hüquq fəaliyyət qabiliyyətinin mahiyyəti ondan ibarətdir ki, şəxs onun vasitəsi ilə mülki dövriyyədə iştirak edə bilir, sərbəst əqdlər, müqavilələr bağlamaq və etibarnamələr vermək hüquqlarına malikdir. Bundan əlavə fiziki şəxs öz qanuni, qanuna zidd hərəkətləri üçün şəxsən cavabdehlik daşıyır.\nBundan əlavə vətəndaşlar aşağıdakı hallarda da fəaliyyət qabiliyyəti olmayan hesab edilir:\na) 7 yaşınadək olan yetkinlik yaşına çatmayanlar - azyaşlılar;\nb) Ağıl zəifliyi və ya ruhi xəstəlik nəticəsində məhkəmə tərəfindən fəaliyyət qabiliyyəti olmayan sayılanlar.\nMülki hüquq fəaliyyət qabiliyyətini aşağıdakı növlərə bölmək olar:\n1. Tam həcmdə fəaliyyət qabiliyyəti.(18 yaş)\n2. Məhdud həcmdə fəaliyyət qabiliyyəti.\n3. Natamam həcmdə fəaliyyət qabiliyyəti.\nTam həcmdə fəaliyyət qabiliyyətini əldə etmək üçün qaydalar:\n1. 18 nigah hüququ , ərizə ilə nigah yaşının 1 ildən çox olmayaraq azaldılmasına icazə verə bilər.\n2. 16 -18 əmək müqaviləsi üzrə işləyirsə və ya valideynlərinin, övladlığa götürənlərin və ya qəyyumun razılığı ilə sahibkarlıq fəaliyyəti ilə məşğul olursa; məhkəmə yolu ilə emansipasiya (MM. 28.4).\n- 7 yaşmdan 18 yaşınadək olan yetkinlik yaşına çatmayanların məhdud fəaliyyət qabiliyyəti vardır.\nMəhdud fəaliyyət qabiliyyəti dedikdə 7 yaşından 14 yaşına qədər olan şəxslərin öz hərəkətləri ilə istənilən müstəqil əqdlərin deyil, bəzi əqdlərin bağlanması üçün hüquq və vəzifələri əldə edə bilməsi başa düşülür. 7 yaşından 14 yaşınadək olan şəxslərin aşağıdakı əqdləri müstəqil bağlamaq ixtiyarı vardır:\n1. Xırda məişət əqdləri (çörək, süd almaq və s.)\n2. Əvəzsiz olaraq fayda götürməyə yönəldilmiş elə əqdlər ki, onlardan əmələ gələn hüquqların notariat qaydasında təsdiqlənməsi və ya dövlət qeydiyyatına alınması tələb olunmur.\n3. Qanuni nümayəndə və üçüncü şəxs tərəfindən ona müəyyən məqsədlər üçün verilmiş vəsaitdən sərbəst istifadə.\n4. 14 - 18 əmlak məsuliyyətini onun valideynləri, övladlığa götürənlər və ya qəyyum daşıyır, bu şərtlə ki, həmin şəxslər öhdəliyin onların təqsiri üzündən pozulmadığını sübuta yetirməsinlər.\n- Natamam mülki fəaliyyət qabiliyyətinə 14-18 vətəndaşlar malikdirlər.\n1. Öz qazancı, təqaüdü və digər gəlirləri barəsində sərəncam vermək;\n2. Elm, ədəbiyyat və ya incəsənət əsərinin, ixtiranın və ya qanunla qorunan digər əqli fəaliyyət nəticəsinin müəllif hüquqlarını həyata keçirmək;\n3. Qanuna uyğun olaraq kredit idarələrinə əmanətlər qoymaq və onlar barəsində sərəncam vermək;\n4. Xırda məişət əqdləri o cümlədən, məhdud yetkinlik yaşına çatmayanlara aid yuxanda qeyd edilən əqdləri bağlamaq. 16 yaş tamam olmuş yetkinlik yaşına çatmayanların kooperativ üzvü olması və s.\n14 - 18 yaş müstəqil surətdə əmlak məsuliyyəti dəşıyırlar. 14 - 18 yaş vurduqları ziyana görə məsuliyyət daşıyırlar. Yetərli əsaslar olduqda məhkəmə gəlirlər barəsində müstəqil sərəncam vermək hüququnu məhdudlaşdıra və ya ala bilər.\nFəaliyyət qabiliyyətinin məhdudlaşdırılması: 14 - 18 yaşınadək . Yetərli əsaslar olduqda məhkəmə gəlirlər barəsində müstəqil sərəncam vermək hüququnu məhdudlaşdıra və ya ala bilər.\nSpirtli içkilərdən və ya narkotik vasitələrdən sui-istifadə etməsi. Bu halda şəxsin üzərində himayəçi təyin edilir və yalnız onun razılığı ilə xırda məişət əqdlərindən başqa, digər əqdlərin bağlanması həyata keçirilir. Ancaq həmin şəxs hər hansı hallarda tam əmlak öhdəliyini daşımağa borcludur.\nHüquqi şəxsin anlayışı: «Hüquqi şəxs qanunla müəyyənləşdirilən qaydada dövlət qeydiyyatından keçmiş, xüsusi yaradılmış elə bir qurumdur ki, mülkiyyətində ayrıca əmlakı müstəqil balansı vardır, öz öhdəlikləri üçün bu əmlakla cavabdehdir, öz adından əmlak və şəxsi qeyri-əmlak hüquqları əldə etmək və həyata keçirmək, vəzifələr daşımaq məhkəmədə iddiaçı və ya cavabdeh olmaq hüququna malikdir».\nHüquqi şəxslərin növləri Hüquqi şəxslərin klassifikasiyası bir neçə meyardan (əlamətdən) irəli gəlir.\n1. Fəaliyyət xarakterinə görə hüquqi şəxslər kommersiya və qeyri-kommersiya növlərinə:\na) Kommersiya tipli hüquqi şəxslər elə təşkilatlardır ki, onların fəaliyyətinin əsas məqsədi gəlir əldə etmək məqsədi güdür. Sonradan bu gəlirlər onun iştirakçıları (təsisçilər) arasında bölünür.\nb) Qarşısında əsas məqsədi gəlir əldə etməyə yönəltməyən və iştirakçıları (təsisçiləri) arasında gəlirləri bölüşdürməyən təşkilatlar qeyri-kommersiya təşkilatlan adlanır (istehlak kooperativləri, ictimai və dini təşkilatlar). Qeyri-kommersiya təşkilatlarının siyahısı qanunvericilikdə dəqiq göstərilməmişdir.\n2. Təsisçilərinin (iştirakçıların) əldə etdikləri hüquqlara görə və ya hüquqi şəxslərin əmlaklarına görə fərqli növlərə:\na) İştirakçıları öhdəlik hüququ əldə edən hüquqi şəxslər-təsərrüfat cəmiyyətləri.\nb) İstehsal və istehlak kooperativləri.\n«Təsisçilər» hüquqi şəxsin mülkiyyətində və ya əşyasında müəyyən əmlak hüququna malikdirlər; (dövlət və bələdiyyə unitar müəssisələri, habelə müəssisənin mülkiyyətçisi tərəfindən maliyyələşdirilən, təsərrüfat hüquqlu və operativ idarəetmə hüquqlu müəssisələr)\nc) İştirakçılarının hüquqi şəxsin mülkiyyətinə heç bir iddiası olmayan ictimai və dini təşkilatlar (birliklər); xeyriyyə və s. fondlar, hüquqi şəxslərin birliyi (assosiasiyalar və ittifaqlar).\n3. Kommersiya tipli hüquqi şəxslər təşkilati-hüquqi formasına görə aşağıdakı növlərə bölünür:\na) Təsərrüfat cəmiyyətləri-şəxslərin birliyindən ibarət olub, onların (üzvlərin) cəmiyyətin işlərində, şəxsi-etimad münasibətlərinə əsasən birbaşa iştiraklarından ibarətdir;\nb) Təsərrüfat cəmiyyətləri - kapitalın (sərvətin) birləşdirilərək istifadəsı başa düşülür ki, bu zaman iştirakçıların cəmiyyətin işində bir başa iştirakı nəzərdə tutulmur;\nc) Unitar müəssisələr-Təsərrüfat hüquqlu, operativ idarəetmə hüquqlu müəssisələr-bu cür müəssisələrin iştirakçılarına-pay, əmanət və s. verilmir.\nç) İstehsal kooperativləri-buraya aiddir, istehsal, təkrar emal, sənaye, kənd təsərrüfatı və s. məhsullarını ixracı, işlərin yerinə yetirilməsi, ticarət, xidmətlərin göstərilməsi və s.\nSığorta olunanla sığortaçı arasında bağlanan sazişdir. Əgər sığorta müqaviləsində qeyd olunan sığorta məbləği əmlakın sığorta dəyərindən çoxdursa, onda dəyərdən çox olan məbləğ hissəsində müqavilə etibarsız sayılacaq.\nSığorta ödənişi müqavilədə qeyd olunan müddətdə verilməlidir. Əks halda sığortaçı sığorta olunana ilk 5 gün ərzində sığorta ödənişinin 0,2 faizi, sonra isə hər gün üçün 1 faiz məbləğində cərimə ödəyir.\nBu Qanun sosial sığorta sahəsində yaranan münasibətlərə şamil edilmir. Əcnəbilər və vətəndaşlığı olmayan şəxslər, xarici hüquqi şəxslər Azərbaycan Respublikasının ərazisində Azərbaycan Respublikasının vətəndaşları və hüquqi şəxsləri ilə bərabər əsaslarla sığortalanma hüququna malikdirlər.\nHəyat sığortası — sığortalının ölümü, sağlamlığının, iş qabiliyyətinin qojalığa, yaxud əlilliyə görə tamamilə və ya qismən itirilməsi halları üçün aparılan sığortadır. Həyat sığortası üzrə müqavilə müddəti bitdikdə və ya sığorta hadisəsi baş verdikdə sığorta məbləği sığorta müqaviləsində müəyyən edilmiş qaydada və şərtlərlə sığortalıya qaytarılır.\nSığortalı — sığortaçı ilə müqavilə bağlayan (sığorta etdirən) və ya xeyrinə sığorta müqaviləsi bağlanan (sığorta olunan), yaxud qanuna görə sığortalanmış sayılan fiziki şəxs (fəaliyyət qabiliyyəti məhdud olan və ya fəaliyyət qabiliyyəti məhkəmə tərəfindən məhdudlaşdırılan, eləjə də fəaliyyət qabiliyyəti olmayan şəxslərdən başqa) və ya hüquqi şəxs;\nSığorta riski — ehtimal olunan elə hadisədir ki, onun baş verməsinə qarşı sığorta aparılır.\nSığorta riski sayılan hadisənin təsadüf əlamətləri olmalıdır.\nÜmumi sığorta daxili — yüksək sığorta risklərinin sığortalanmasında öz ödəmə qabiliyyətinin təmin olunması və sığortalıların əmlak mənafelərinin müdafiəsinə zəmanət verilməsi üçün sığortaçıların öz aralarında bağladıqları saziş əsasında qarşılıqlı sığorta fəaliyyətinin təşkili formasıdır.\nFrontinq sazişi — frontinq edən sığortaçı tərəfindən digər sığortaçının təklifi ilə sığorta şəhadətnamələrinin verilməsinə və təkrar sığorta müqaviləsinə əsasən komisyon mükafatı almaqla, həmin sığortaçıya risklərin tam həcmdə ötürülməsinə dair razılaşmaqdır;\nSığorta şəhadətnaməsi — sığortalı ilə sığortaçı arasında bağlanan sığorta müqaviləsinin olmasını təsdiq edən və həmin müqavilənin əsas məzmununu əks etdirən sənəddir.\n1. Sığorta sistemi müvafiq icra hakimiyyəti orqanından (Azərbaycan Respublikasının Nazirlər Kabineti yanında Dövlət Sığorta Nəzarəti), sığortaçılardan, sığorta brokerləri, agentləri və ekspertlərindən ibarətdir.\n1. Xüsusi razılıq olmadan sığorta fəaliyyəti;\n2. Sığortaçının sığorta xidmətləri bazarını inhisara alması, habelə sığorta fəaliyyətində rəqabətin məhdudlaşdırılmasına yönəldilmiş sazişlər və müqavilələr bağlaması.\n3. Sığortaçının bank, istehsal və ticarət fəaliyyəti ilə məşğul olması.\n► 2. Sahibkarlıq hüququ, lisenziya, vergi münasibətləri – Sahibkarlıq fəaliyyəti haqqında Azərbaycan Respublikasının Qanunu Azərbaycan Respublikasında sahibkarlığın prinsiplərini, sahibkarlıq fəaliyyəti subyektlərinin hüquqlarını və vəzifələrini, onun dövlət tərəfindən müdafiə və təqdir olunmasının forma və üsullarını, sahibkarların dövlət orqanları ilə qarşılıqlı münasibətlərini müəyyənləşdirir. Qanun mülkiyyətin bütün formalarının bərabərliyi prinsipinin həyata keçirilməsi, müstəqil olaraq fəaliyyət sahələri seçilməsi və iqtisadi qərarlar qəbul edilməsi əsasında iqtisadi təşəbbüsün və işgüzarlığın geniş təzahür etməsi üçün şərait yaradılmasına yönəldilmişdir.\n- Fəaliyyət qabiliyyəti olan Azərbaycan Respublikasının hər bir vətəndaşı;\n- Mülkiyyət formasından asılı olmayaraq hüquqi şəxslər;\n- Hər bir xarici vətəndaş və ya vətəndaşlığı olmayan şəxs;\n- Xarici hüquqi şəxslər.\n4. Müəssisəni idarə edən subyektin və əmlakın mülkiyyətçisinin münasibətləri tərəflərin qarşılıqlı öhdəliklərini, hüquqlarını və məsuliyyətlərini müəyyən edən müqavilə (bağlaşma) ilə tənzimlənir. Müəssisənin mülkiyyətçisi müəssisəni idarə edən şəxslə müqavilə bağlandıqdan sonra müqavilədə, müəssisənin nizamnaməsində və Azərbaycan Respublikasının qanunvericiliyində nəzərdə tutulan hallar istisna edilməklə müəssisənin fəaliyyətinə qarışa bilməz.\n- İstənilən müəssisələr yaratmaq, onların idarəetmə orqanlarında vəzifə tutmaq və bu orqanların işində iştirak etmək;\n- Dövlət və digər mülkiyyət formalarına əsaslanan müəssisələrin əmlakının, başqa əmlakı və əmlak hüquqlarını tamamilə və ya qismən əldə etmək;\n- Başqa müəssisələrin fəaliyyətində öz sərəncamında olan əmlakla iştirak etmək;\n- Tərəflərin razılığı ilə başqa fiziki və hüquqi şəxslərin əmlakından və intellektual mülkiyyət obyektlərindən istifadə etmək;\n- İşçiləri işə qəbul etmək və işdən azad etmək;\n- İşçilərin əməyinin ödənilməsinin forma və sistemini, onların əmlakının məbləğini və gəlirinin digər növlərini müəyyənləşdirmək;\n- Təsərrüfat-maliyyə fəaliyyətini müstəqil həyata keçirmək, məhsul göndərənləri və istehsal olunan məhsulun (işlərin, xidmətlərin) istehlakçılarını seçmək, dövlət ehtiyacları üçün müqavilə əsasında iş görmək və məhsul göndərmək;\n- Öz məhsulları (işləri, xidmətləri) üçün qiymətlər (tariflər) müəyyənləşdirmək;\n- Pul vəsaitinin saxlanılması, hesablaşma, kredit və kassa əməliyyatlarının bütün növlərinin həyata keçirilməsi üçün banklarda hesablar açmaq;\n- Sahibkarlıq fəaliyyətindən əldə edilən mənfəətdən vergilər və digər icbari ödənişlərdən sonra onun qalan hissəsindən sərbəst istifadə etmək. Sahibkarlıq fəaliyyəti bağlaşma əsasında həyata keçirilərkən mənfəətin bölüşdürülməsi qaydası bağlaşmada müəyyən edilir;\n- Məbləğinə məhdudiyyət qoyulmayan şəxsi gəlir əldə etmək;\n- Dövlət sosial təminatı sistemindən istifadə etmək;\n- Sığorta növünü sərbəst surətdə seçmək;\n- Hüquqlarına və qanuni mənafeyinə xələl gətirən dövlət orqanlarının və digər orqanların, təsərrüfat subyektlərinin və fiziki şəxslərin hərəkətlərindən şikayət etmək;\n- Xarici iqtisadi münasibətlərdə iştirak etmək;\n- Valyuta əməliyyatları aparmaq;\n- İctimai fondlara, səhiyyəyə, xeyriyyəçilik, maarifçilik məqsədlərinə, elmi və mülki məqsədlərə, müharibə və başqa fövqəladə hadisələr zamanı isə dövlətə lazımi yardım göstərilməsinə ianələr vermək;\n- Həmkarlar ittifaqında və digər birliklərdə iştirak etmək.\n- Qüvvədə olan qanunvericilikdən və bağladığı müqavilələrdən irəli gələn bütün vəzifələri yerinə yetirmək;\n- İşə qəbul edilən vətəndaşlarla müqavilələr (bağlaşmalar), habelə lazım gəldikdə Azərbaycan Respublikasının qanunvericiliyinə uyğun surətdə əmək kollektivlərinin adından çıxış edən həmkarlar ittifaqları ilə kollektiv müqavilələr bağlamaq;\n- İşçilərin həmkarlar ittifaqlarında birləşməsinə mane olmamaq;\n- İşçilərin əmək haqqını Azərbaycan Respublikasının qanunvericiliyi ilə müəyyən olunmuş minimum məbləğindən az olmayan səviyyədə ödəmək;\n- Dövlət Sosial Müdafiə Fonduna, habelə işçilərin sosial müdafiəsi məqsədilə yaradılan digər fondlara müəyyən edilmiş qaydada və həcmdə ayırmalar vermək;\n- Qanunvericilikdə müəyyən edilmiş vergilər ödəmək;\n- İşçilərə qüvvədə olan qanunvericiliyə və müqavilələrə (bağlaşmalara) müvafiq əmək şəraiti yaratmaq;\n- Qüvvədə olan normativ aktları rəhbər tutaraq ekoloji təhlükəsizliyin, əməyin mühafizəsinin, təhlükəsizlik texnikasının, istehsal gigiyenasının və sanitariyasının təmin edilməsi, arxitektura abidələrinin və digər tarixi abidələrin mühafizəsi sahəsində tədbirlər görmək;\n- İstehsal olunan məhsulların (işlərin, xidmətlərin) rəqabət qabiliyyətliliyinə nail olmaq;\n- Müəlliflik hüququnun qorunmasının qanunvericiliklə müəyyən olunmuş tələblərinə əməl etmək;\n- Əmtəə nişanları və coğrafi göstəricilər haqqında qanunvericiliyin tələblərinə əməl etmək;\n- İstehsal etdiyi məhsulları markalaşdırmaq;\n- Qüvvədə olan qanunvericiliyə müvafiq surətdə lisenziyalaşdırılmalı olan sahələrdə fəaliyyət üçün xüsusi razılıq (lisenziya) almaq;\n- Antiinhisar qanunvericiliyinə riayət etmək;\n- Haqsız rəqabət metodlarından istifadə olunmasına yol verməmək;\n- Öz fəaliyyəti haqqında dövlət, statistika və maliyyə orqanlarına müəyyən edilmiş formada hesabatlar vermək;\n- Müharibə şəraitində və ya başqa fövqəladə hallarda səlahiyyətli dövlət orqanlarının göstərişi ilə təsis sənədlərində nəzərdə tutulmayan və ya həmin sənədlərdə qeyd olunan məqsədlərə uyğun gəlməyən hər hansı qanuni fəaliyyət forması ilə məşğul olmaq.


Qafqaz Müsəlmanları İdarəsinin sədri Sankt-Peterburqda bir sıra görüşlər keçirib\nAna səhifə » Qəzetin pdf formatı\t» Qafqaz Müsəlmanları İdarəsinin sədri Sankt-Peterburqda bir sıra görüşlər keçirib\nQafqaz Müsəlmanları İdarəsinin (QMİ) sədri şeyxülislam Allahşükür Paşazadə Rusiya Federasiyasının Sankt-Peterburq şəhərinin vitse-qubernatoru Aleksandr Qovorunov ilə görüşüb.\nAZƏRTAC xəbər verir ki, Azərbaycan-Rusiya münasibətlərindən danışan QMİ sədri xalqlarımız arasındakı əlaqələrin qədim tarixə malik olduğunu vurğulayıb. O, Azərbaycan və rus xalqlarının sıx humanitar əlaqələr qurduqlarını söyləyib.\nAleksandr Qovorunov qeyd edib ki, hazırda Sankt -Peterburqda 400 minə yaxın azərbaycanlı yaşayır və bu şəhərlə Azərbaycan arasında əlaqələr uğurla inkişaf edir. Təkcə bu ilin birinci yarısında ticarət dövriyyəsi 4,5 dəfə artıb.\nAllahşükür Paşazadə, həmçinin Sankt-Peterburq Qanunvericilik Məclisinin sədri Vyaçeslav Makarov ilə görüşüb.\nGörüşdə bildirilib ki, Azərbaycan ilə Rusiya arasında hazırda müxtəlif sahələrdə 200-dən çox dövlətlərarası və hökumətlərarası sənəd imzalanıb. Ticari-iqtisadi əlaqələrin daha da genişləndirilməsi üçün böyük imkanlar mövcuddur. Söhbət zamanı sosial, mədəni, humanitar sahələrdə də qarşılıqlı münasibətlərin dinamik inkişaf etdiyi vurğulanıb.


Rektor göstəriş verdi\nRektor attestasiya komissiyasının sədrləri və üzvləri ilə görüşüb\nATU rektoru, akademik Əhliman Əmiraslanov 2014-cü ilin bakalavr, magistr və ali tibb təhsilinin baza tibb təhsili üzrə dövlət attestasiya komissiyasının rəhbərliyi və üzvləri ilə görüşüb.\nUniversitetin mətbuat xidmətindən verilən məlumata görə, rektor Ə.Əmiraslanovun attestasiya komissiyasının sədrləri ilə görüşündə ATU-nun prorektorları və tədris şöbəsinin əməkdaşları iştirak ediblər. 160-a yaxın komissiya üzvlərinin iştirak etdiyi digər görüşdə attestasiya imtahanlarının təşkili, qaydaları, məzunların hazırlıq dərəcəsinin təhsil standartının tələblərinə uyğunluğunun kompleks şəkildə qiymətləndirilməsinə dair müzakirələr aparıldı. Akademik Əhliman Əmiraslanov dövlət attestasiyası nəticələrinə görə məzuna müvafiq dərəcə və diplomun verilməsi haqqında qərar çıxarılmasının şəffaflığı, komissiyanın işinin nəticələri əsasında mütəxəssis hazırlığının təkmilləşdirilməsi üzrə tövsiyələrin işlənilməsi haqda müvafiq göstərişlər verdi.\nATU-nun I müalicə-profilaktika, II müalicə-profilaktika, pediatriya və hərbi tibb fakültələrinin son kurs tələbələri arasında attestasiya imtahanları adi üsulla keçirilir. Tibbi profilaktika və tibbi biologiya, stomatologiya və əczaçılıq fakültələrinin məzunları isə kredit sistemi ilə təhsil aldıqları üçün test üsulu ilə kompyuterlə imtahandan keçəcəklər. Bu zaman Azərbaycan Respublikası Təhsil Nazirliyinin 1060 saylı 11.09.2008- ci il tarixində əmri ilə təsdiqlənmiş “Kredit sistemi ilə təhsil alan tələbələrin biliyinin qiymətləndirilməsinin çoxballı sistemi haqqında müvəqqəti Əsasnamə”də göstərilən şərtlər əsas götürülür.\nQeyd edək ki, “Təhsil haqqında” Qanuna uyğun olaraq ali təhsil müəssisələrində ayrı-ayrı əsas ixtisas fənlərinin və ali peşə təhsili proqramları başa çatarkən tələbələrin müvafiq olaraq həmin fənlər üzrə yekun və buraxılış yekun dövlət attestasiyasından keçirilməsi məcburidir. Bu, ali təhsil müəssisəsində müvafiq baza təhsil proqramları üzrə təşkil olunmuş dövlət attestasiya komissiyaları tərəfindən həyata keçirilir.


Azərbaycan Dillər Universitetinin rektoru, akademik Kamal Abdulla tələbələrin imtahanları və digər akademik borcları ilə bağlı qərar imzalayıb.\nPublika.az xəbər verir ki, qərara əsasən yay imtahan sessiyası onlayn keçirilir.\n1. Azərbaycan Dillər Universitetində 2019/2020-ci tədris ilinin yaz semestrinin imtahan sessiyası 8 iyun 2020-ci il tarixindən etibarən 5 həftə ərzində onlayn qaydada təşkil olunsun.\n2. Müəyyən səbəbdən onlayn dərslərdə iştirak etməyən və digər platformalarla (e-mail, Google Classroom, Whatsapp) əlaqə saxlayan tələbələr də imtahana qədər 34-dən başlayaraq 50 bala qədər müəllim tərəfindən qiymətləndirilsin.\n3. Davamedici fənlər üzrə (cari semestrdə giriş balı olmaq şərtilə) əvvəlki semestrdə tələbənin imtahandan topladığı bal bu semestrdə keçərli hesab olunsun. (Bu ilki giriş balı + əvvəlki semestrdə imtahandan topladığı bal)\n8. İmtahan sessiyası zaman universitet üzrə sədri universitetin rektoru, akademik Kamal Abdulla olmaqla Appelyasiya komissiyası fəaliyyət göstərsin. Müraciətlərə operativ şəkildə reaksiya verilsin.


«Müqəddəs Honduras konstitusiyası»\n2021, 21 Oktyabr, Cümə axşamı, Bakı vaxtı 00:35\nHondurasda prezident sarayı qarşısında etirazlar, 28 iyun 2009\n«Yeni Müsavat»: «Hondurasda əbədi prezidentliyə imkan verilmədi. Solçu prezident Manuel Selaya bu ölkənin konstitusiyasını dəyişdirmək istəyirdi. Məqsəd isə yenidən hakimiyyətdə qalmaq idi. Axı konstitusiya yalnız bir dəfə prezident olmaq imkanı verir. Selaya bu məhdudiyyəti götürmək istəyirdi. Yəqin ki, əbədi prezident olmaq və solçu padşaha çevrilmək istəyirdi. Zatən dünya indi solçu padşahlarla da doludur». Şahvələd Çobanoğlu «Müqəddəs Honduras konstitusiyası» sərlövhəli köşə yazısında belə yazır.\n«Manuel Selaya məqsədinə çata bilmədi. Onun «YAP»ları konstitusiyanı dəyişmək təbliğatı apardığı müddətdə hərbçilərlə əlbir olan qüvvələr bu niyyətin qabağını almaq üçün gizli fəaliyyətə girişiblər. Onlar şahlıq iddiasına düşmüş prezidenti iyunun 28-də gecə yatağından durğuzaraq təyyarəyə soxublar və yollayıblar Kosta-Rikaya. Sanki onun yeri oradır. Çox istəyən azdan da qalıb. Hazırda Selaya özünə əl qatıb, qanuni prezident olduğunu və ölkəyə qayıdacağını bəyan edir. Amma ölkə parlamenti onun istefası barədə qarar verib və spikeri müvəqqəti prezident təyin edib. Dövlət çevrilişinin bir şüarı var: «Konstitusiya toxunulmazdır».\nBəlkə də Selayaya ikrahla deyiblər: «Bura sənə Azərbaycan deyil! Niyə də deməsinlər?!\nBu yerdə adam ayağa qalxıb qışqırmaq istəyir: Yaşasın Honduras konstitusiyası!»\n«Bizim yol»: ABŞ-ın Azərbaycandakı səfiri Enn Dersi jurnalistlərlə söhbətində İranda baş verən hadisələrdən danışıb. İranda insanlara qarşı baş verən zorakılıqların Amerikada hiddət doğurduğunu deyən səfir İran rejiminin insan hüquqlarına riayət etmədiyini deyib:\n«Amerika Birləşmiş Ştatlarının prezidenti Barak Obamanın da qeyd etdiyi kimi, İranda baş verən hadisələr, insanların döyülməsi, zorakılıq halları bizim də narahatlığımıza və məyusluğumuza səbəb olub. Hər bir günahsız insanın ölüm faktı bizi çox kədərləndirir. Biz hesab edirik ki, iranlılar istənilən dövlətin vətəndaşı kimi bir araya gələrək öz fikirlərini azad şəkildə ifadə etmək hüququna malikdirlər. Ümumiyyətlə, həmişə ədalət səsi ilə danışan, haqq-ədalətin tərəfdarları olan insanlar tarixin düzgün tərəfində duran insanlar olur».\nAmerika Birləşmiş Ştatlarının müstəqillik günü ilə bağlı İranın Bakıdakı səfirinə ünvanlanan dəvətin göndərilməməsi məsələsinə toxunan səfir bunu «şərait dəyişməsi» ilə əsaslandırıb.\n«Yeni Azərbaycan»: «Azərbaycan-İsrail münasibətlərində yeni mərhələ başlayır. Ölkələr arasında imzalanan sazişlər əlaqələrin dərinləşməsinə və əməkdaşlığın dostluq və strateji tərəfdaşlıq müstəvisinə yüksəlməsinə əhəmiyyətli baza yaradacaq». Hakim partiyanın orqanı İsrail prezidenti Şimon Peresin Azərbaycana səfərini şərh edərkən belə yazıb:\n«Rəsmi Tel-Əvivin Azərbaycanın Dağlıq Qarabağ problemi ilə bağlı mövqeyi də bəllidir. İsrail münaqişəsinin respublikamızın ərazi bütövlüyü çərçivəsində həll olunmasını qəti şəkildə bəyan edib və işğal olunmuş torpaqların azad edilməsi üçün təxirəsalınmaz addımların atılmasının vacibliyini bildirib. Ölkə əhalisinin hər 8 nəfərindən birinin qaçqın olmasının həddindən artıq ağır və çətin məsələ olduğunu xatırladan Şimon Peres Azərbaycanın sülhün əldə olunması istiqamətindəki səylərini yüksək dəyərləndirib».\n«Üç nöqtə»: «İranın Azərbaycandakı səfirini geri çağırması gülüncdür» - politoloq Qabil Hüseynli qəzetə açıqlamasında belə deyib.\nOnun sözlərinə görə, Azərbaycan İsraillə münasibətlər qurursa, bunun üçüncü dövlətə heç bir dəxli yoxdur: «Əgər bu müttəfiqlik üçüncü dövlətin əleyhinə çevrilsəydi, onda İranın haqqı vardı ki, belə bir addım atsın. Amma biz dəfələrlə bəyan etmişik ki, bu, dövlətin sırf özünün suveren haqqıdır. Azərbaycan İsraillə iqtisadi əməkdaşlığı və bir sıra strateji əhəmiyyət daşıyan zavodların tikintisini nəzərdə tutur. Bunun nəyi pisdir?»


Böyük dövlətlərdən Türkiyəyə Afrin xəbərdarlığı\n21:50 29 Noyabr 2020\n© AA/ Cumhurbaşkanlığı/Murat Çetinmühürdar\n13:16 01.03.2018 (Yenilənib 13:21 01.03.2018) Qısa URL\n"Türkiyə hərbi əməliyyatları bir ay müddətinə dayandırmalıdır"\nBAKI, 1 mart — Sputnik. Almaniyanın Xarici İşlər Nazirliyi Türkiyənin Afrindəki "Zeytun budağı" əməliyyatı ilə bağlı atəşkəs çağırışı edib. Sputnik Azərbaycan bu barədə "Haberler"-ə istinadən xəbər verir.\nNazirlikdən bildirilib ki, BMT Təhlükəsizlik Şurasında (TŞ) qəbul edilən 30 günlük atəşkəs Afrin bölgəsini də əhatə edir: "BMT-də əldə olunan 30 günlük atəşkəs razılığı bütün Suriyanı əhatə edir. Türkiyə hərbi əməliyyatları bir ay müddətinə dayandırmalıdır".\nOxşar bəyanatı ABŞ Dövlət Departamenti də yayıb. Departament sözçüsü Hezər Nauret (Heather Nauret) qeyd edib ki, türk tərəfi BMT TŞ-də qəbul edilən atəşkəs razılaşmasını düzgün oxumalı və əməliyyatı dərhal dayandırmalıdır.\nRəsmi Ankara isə, təklifləri qətiyyətlə rədd edib. Prezident Rəcəb Tayyib Ərdoğan bütün təzyiqlərə baxmayaraq, Afrini PYD terrorçularından təmizləyəcəklərini söyləyib.\n"Əjdahanı yaralı buraxmaq olmaz. Şanlı ordumuz Afrin bölgəsini terrorçulardan təmizləyənə qədər əməliyyat davam edəcək. Sözügedən atəşkəs razılaşmasında Afrinin adı qeyd olunmayıb. Bizi aldada bilməzlər", — Ərdoğan bildirib.\nTürkiyədə limanda partlayış olub\nTürk ordusunun zəfərləri davam edir\nTürkiyədən Salih Müslim qərarına sərt etiraz: Terroru dəstəklədiniz\n"Zeytun budağı" əməliyyatı, Afrin, Xarici İşlər Nazirliyi, atəşkəs, Rəcəb Tayyib Ərdoğan, Türkiyə, Almaniya


Yaxşı Google Sony Xperia go ST27 / ST27i / advance ST27a (Sony Lotus) Hüquq Proqramlar download\nYaxşı Mobil Hüquq üçün proqramlar Sony Xperia go ST27 / ST27i / advance ST27a (Sony Lotus)\n27 Oct 11 Ilə Business & Peşə, Hüquq\nThe ƏMƏK Hindistan Konstitusiyası və oxunaqlı & in AKTLAR Axtarıla format [NEW] Sakshat Tablet, Təhsil Nazirliyi, Hindistan tərəfindən maliyyələşdirilən təşəbbüsü nümayiş olunacaq NO ADS! Hindistan tam Konstitusiyası oxunaqlı və axtarış formatında təqdim etdi. Hissələri, Bölümler, alt bölmə və Məcəlləsinin bütün tam Düzenlenmemiş mətn olan daxil concisely bölünür. Həmçinin 95 dəyişiklik (bu günə qədər), 12 cədvəli və bütün Parlament Central...\n7 Aug 13 Ilə Business & Peşə, Hüquq\nAkademik Phrasebank akademik yazıçılar üçün ümumi kaynaktır. Bir Anadili yazıçı olsa da, siz hələ də material faydalı hissələri tapa...\n5 Jun 14 Ilə Business & Peşə, Hüquq\nONLINE Office. Extremadura iuris Attorneys biz müxtəlif səbəblərə görə bəzi insanlar, iş, ailə, uzaq-a, hətta utancaq və ya qorxuram olub ... onlar Difa-cil özləri tanınan etmək hüququ vaxt tapa tapa bilirik bizim ofisləri. Belə ki, internet-provayder tərəfindən qışqırdı dünya ilə bağlı müəyyən məsələlər imkanı təklif Extremadura pioner və bu xüsusi məsələlər və biz məhdud...\nBu search engine plugin söz South Carolina Məhkəmə Departamenti fikir (Ali Məhkəmə və Apellyasiya Məhkəməsi) tam mətn...\nSiz Qurğuşun məsləhət ümummilli hüquqşünaslar və hüquq firmaları Rated tapmaq kömək etmək üçün yaradılmışdır Lawinfo.com 's pulsuz mobil proqram. 1994-cü ildə yaradılmış LawInfo hüquqi icma daxilində bir lider kimi ümummilli tanınır. LawInfo onların hüquqi məsələləri ilə yüz minlərlə kömək, və daim yeniləyir və mümkün ən yaxşı user experience təmin etmək üçün müasirləşir etmişdir. Qurğuşun məsləhət qiymətləndirilib vəkillər peer...


Məşhur aktrisanın üzünü it parçaladı - xeberler\nTürkiyəli müğənni-aktrisa Zeynep Doruk Bodrumda sahibsiz itin hücumuna məruz qalıb.\nBiG.AZ xəbər verir ki, bu barədə aktrisa instaqram hesabında paylaşım edib. Zeynep itin hücumuna otelin qarşısında məruz qaldığını açıqlayıb.\n"Üzümün sağ tərəfi paramparça oldu və qaşımım üstündəki sümük üzə çıxmışdı. Üzümə 37 tikiş atdılar. Çox qorxdum, pis oldum. İşlərimi təxirə salmaq məcburiyyətində qaldım. Tikişlərdən sonra üzüm nəyə oxşayacaq bilmirəm. Amma son nəfəsimə qədər səssiz canları qoruyacağam. Heyvanları da insanlara dəyişən hala gəldim" - deyə, o, bildirib.\nQeyd edək ki, Zeynep sonuncu dəfə "Seksenler" serialında rol alıb. /axsam.az/\nŞou biznes Baxılıb: 1358 Tarix: 22 iyun 2022


Ümumdünya Səhiyyə Təşkilatı Şamaxıda “PROACT - Qayğı” layihəsinə başlayıb VİDEO - AZƏRTAC – Azərbaycan Dövlət İnformasiya Agentliyi\nÜmumdünya Səhiyyə Təşkilatı Şamaxıda “PROACT - Qayğı” layihəsinə başlayıb VİDEO\nŞamaxı, 12 fevral, AZƏRTAC\nAZƏRTAC-ın bölgə müxbiri xəbər verir ki, layihə COVID-19 infeksiyasının yayılması şəraitində vacib səhiyyə xidmətlərinin göstərilməsində baş verə biləcək çatışmazlıqların qarşısını almaq üçün ilkin səhiyyə sisteminin gücləndirilməsi məqsədi daşıyır. Habelə layihə Azərbaycan üçün məqsədəuyğun ilkin səhiyyə sistemi modelinin yaradılmasını nəzərdə tutur. Bu model genişləndirilərək ölkənin digər ərazilərində də tətbiq edilə bilər.\nÜST-nin Azərbaycandakı nümayəndəliyi layihənin icra olunmasında Şamaxı Rayon İcra Hakimiyyəti, Səhiyyə Nazirliyi, İcbari Tibbi Sığorta üzrə Dövlət Agentliyi, TƏBİB, Heydər Əliyev Fondu, UNICEF və BMT-nin Əhali Fondu ilə tərəfdaşlıq edir.\nBu münasibətlə keçirilən tədbirdə layihə tərəfdaşları adından ÜST-nin Azərbaycandakı nümayəndəsi Hande Harmancı, Şamaxı Rayon İcra Hakimiyyətinin başçısı Tahir Məmmədov, USAID-in Azərbaycan üzrə missiyasının direktoru Caydev Sinqx, UNICEF-in Azərbaycandakı nümayəndəliyinin rəhbər müavini Min Yuan, Çarhan kənd tam orta məktəbin direktoru Afaq Orucova çıxış edərək, layihənin Şamaxı rayonu və digər yerlərdə ilkin səhiyyənin təkmilləşdirilməsi sahəsindəki müsbət təsirindən danışıblar. Milli Məclisin Səhiyyə komitəsinin üzvü, Heydər Əliyev Fondunun Beynəlxalq Əlaqələr Departamentinin rəhbəri Soltan Məmmədovun onlayn çıxışı da dinlənilib. Tədbirdə rayonun səhiyyə sistemi ilə bağlı məlumatların daha etibarlı və əlçatan olması məqsədilə hazırlanan geopolitik sistemin təqdimatı keçirilib. Layihənin təqdimatı və müzakirələrdən sonra Hande Harmancı, Min Yuan və Caydev Singx jurnalistlərə müsahibə veriblər.\nSonra tədbir iştirakçıları cari il fevralın 4-dən etibarən yerli tibb işçilərinə təlim keçməyə başlayan Şamaxı Təlim Mərkəzində də olublar. ÜST-nin texniki dəstəyi ilə UNICEF tərəfindən həyata keçirilən “PROACT - Təlim” layihəsi çərçivəsində yaradılan mərkəz mayın 15-dək fəaliyyət göstərəcək. Burada Şamaxı və ətraf rayonlardan olan 400 nəfərədək tibb işçisinə ilkin səhiyyə xidmətləri və COVID-19-a qarşı cavab tədbirləri sahəsində təlim keçiriləcək. Təlim mərkəzi daha sonra Şamaxı Rayon Mərkəzi Xəstəxanası nəzdində yerli təlim qurumu kimi fəaliyyətini davam etdirəcək.\nAZERTAG.AZ :Ümumdünya Səhiyyə Təşkilatı Şamaxıda “PROACT - Qayğı” layihəsinə başlayıb VİDEO